langs: gl gl gl sv es es pt pt fr lt gl gl en gl gl gl gl gl gl gl gl gl gl gl gl gl en gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl en gl gl it gl gl gl en

text:
O próximo domingo 17 de febreiro, o equipo de goberno do Concello de Ribadumia reúnese cos veciños de Besomaño para exporlles os proxectos previstos para a parroquia.
O equipo de Goberno acordou na última Xunta de Goberno a legalización da obra executada e a licenza de primeira ocupación da Pousada de Ribadumia, de acordo co expediente de obra presentado pola Deputación e unha vez que o Pleno da entidade provincial aprobou o investimento para rematar a urbanización das rúas número 1 e 4 do polígono de Sta. Baia, de acordo con convenio subscrito no seu día co Arcebispado de Santiago. Así mesmo, a Deputación Provincial ten previsto licitar nos vindeiros días estas obras de urbanización, o cal implicará un investimento aproximado de 250.000€, que redundará en beneficio de todo o sector urbano de Sta. Baia, xa que non só se procederá a urbanizar a rúa anexa á propia pousada, senón tamén se rematarán todos os servizos da rúa Párroco Valiñas, con beirarrúas, saneamento e abastecemento, ata a estrada provincial EP-9305. Hai que recordar que a obra da Pousada incrementou o seu presuposto inicial de case tres a máis de 5 millóns de euros, tendo que redactarse un expediente de legalización que foi contratado pola Deputación, no pasado mes de novembro, por un importe de case 15.000€, trala aprobación en Pleno do mesmo, cos votos favorables do Partido Popular, incluída Salomé Peña, que sempre defendeu que o edificio construído da Pousada era totalmente legal. Nesta legalización inclúense as novas plantas construídas que non figuraban no proxecto inicial, tanto do edificio da Pousada coma do centro deportivo e de ocio, tales como a planta semisótano que une ambos edificios ou a planta baixo cuberta para a terraza do comedor e servizos. Así mesmo, corrixiuse a ocupación feita no seu día de forma irregular ó estar o xardín da Pousada construído ocupando parte do vial número 4 e terreos da igrexa. Con este acordo quedan rematados os trámites municipais, de forma que a Deputación e a empresa concesionaria poderían poñer en funcionamento estas instalacións hosteleiras.
O concello de Ribadumia informa que por terceiro ano consecutivo foi o Salón Internacional de Turismo Gastronómico Xantar que se celebrou en Ourense entre o 6 e o 10 de febreiro para promocionar Ribadumia. Durante eses días o Concello exalta as súas festas gastronómicas como son a Festa do Pan do Salnés e a Festa do Viño Tinto do Salnés e variedade autóctonas, presentando ambos eventos a cada un dos que se achegan para interesarse pola nosa gastronomía, festas e patrimonio tanto cultural como arquitectónico. Un ano máis Ribadumia participou nas actividades que teñen lugar no Salón como por exemplo, no Workshop con axencias de viaxes ou estando presentes tamén no concurso de carteis de Festas Gastronómicas, onde na pasada edición o cartel da Festa do Pan do pintor Pepe Noya foi recoñecido co 1º premio. Coincidindo con esta promoción de Ribadumia e das nosas festas, presentou a pasada semana a solicitude de Festa de Interese Turístico de Galicia para a Festa do Pan do Salnés, unha das nosas festas máis arraigada e que este ano chegará á súa maioría de idade coa celebración da XVIII edición. A Festa do Pan do Salnés supón o revivir dun xeito de vida arredor dos muíños, os cales están presentes en diversos puntos do Concello mostrando así a importancia que supuñan para os nosos antepasados. Deste xeito durante a festa móstrase o facer tradicional e artesán do pan, ademais de recuperar un prato tradicional como os ovos estrelados con pan de millo, que serven nun gran xantar de confraternidade onde máis dun millar de persoas disfrutan entre amigos e familiares da gastronomía, música e tradición.
O Concello de Ribadumia informa de que está aberto o prazo ata o próximo 25 de febreiro para presentar as candidaturas a “Ribadumiense en prol do galego”, recoñecemento que será entregado o 17 de maio con motivo do Día das Letras Galegas 2019, cando se celebrará a terceira edición da gala homenaxe “Ribadumienses en prol do galego”. Todos os que o desexen poderán consultar as bases na plataforma omeuconcello.ribadumia.org. O Concello pretende, deste xeito, non só celebrar o día no que se honra á lingua galega, senón tamén aproveitar esta ocasión para render homenaxe aos veciños e veciñas, asociacións ou entidades do municipio que participan, dun xeito ou outro, en prol da conservación e posta en valor da nosa lingua.
Datos da primeira recadación xestionada dende o concello en período voluntario 07/2/19
O Concello de Ribadumia informa que o total do cargo líquido segundo o padrón dos impostos e taxas de vehículos, lixo, IBI urbano e rústica, auga e actividades económicas ascende a un total de 1.540.754,60 €. A estes datos hai que engadir que o total do cargo líquido que xestionou a ORAL en 2017, era de 1.094.823,82€, o que supón un incremento respecto a 2018 de 445.930,78 €. Incremento que non é debido a un maior número de impostos ou a unha subida dos tipos impositivos, pero si ven derivado dunha mellor xestión e máis próxima, o cal facilita a comunicación cos veciños. Do total a recadar en período voluntario, foi ingresado unha media do 87,61 %, o que supón 1.362.773,00 €. E que segundo o tipo de imposto se pode dicir que do correspondente ó IAE se recadou o 97,32% sendo así o imposto cun maior importe recadado en voluntaria, fronte o IBI rústico, un 76,97 %, do que cabe citar é o imposto con menor recadación total (só 4.120,81 € no padrón). Polo banda dos gastos do servizo, no ano 2018 ascenderon a un total de 41.504,95 €, e inclúen tanto os gastos necesarios para a posta en marcha do servizo, como os gastos para o seu desenvolvemento diario, e tendo en conta que os gastos de persoal adscritos se fan de forma anual aínda que non se dedican de forma exclusiva a recadación, senón que presta servizos noutras areas. Aínda así, supón un aforro importante, máis de 50000€, respecto dos máis de 90000 € que se lle pagaban a Oral pola xestión da recadación en período voluntario. Pero a partir deste ano, os gastos vense reducidos a metade ó non ter en conta os da posta en marcha, co que o aforro anual se incrementará, a partir do próximo ano, ata os 75000 € aproximadamente, cantidade que pode ser destinada a outras inversións en favor dos veciños mellorando o seu día a día.
O Concello de Ribadumia aproba o reparto do 100% das axudas 2018 a entidades 07/2/19
Na última sesión plenaria aprobouse o reparto do 100% das axudas a entidades para o 2018. Deste xeito as asociacións culturais reciben un total de 20000 € para un total de 502,63 puntos que se baremaron segundo as bases aprobadas entre 12 solicitudes presentadas. A contía repartida entre as entidades deportivas ascende a 34000 €, os cales se repartiron entre os clubs ribadumienses, incluíndo o patrocinio solicitado polo Club Náutico O Muiño pola participación de María Pérez no campionato mundial de Portugal ó cal lle corresponden 659,46 € segundo a baremación correspondente. Este patrocinio ven a sumarse os dous que o Club Náutico o Muíño xa solicitara e se concederon neste 2018 pola participación de María Pérez e Manuel Fontán nas probas do Europeo en Italia. As entidades sociais foron beneficiarias do reparto de 9000 €, destacando a presentación por primeira vez da Asociación Gotas, e manténdose todas as anteriores. De consideración e destacable é que durante esta lexislatura e trala aprobación das bases se produciu un incremento exponencial dos importes que se lle conceden a cada asociación, acadando como media os seguintes incrementos: • Asociacións culturais: 196,30 % • Entidades deportivas: 104,4 % • Asociacións sociais: 50 %
Reunión dos alcaldes de Ribadumia e a Illa de Arousa co xerente da EOXI 07/2/19
Seguindo coa busca dunha solución a problemática dos respectivos centros sanitarios, os alcaldes da Illa de Arousa, D. Carlos Iglesias, e de Ribadumia, D. David Castro, mantiveron unha reunión co xerente da EOXI Pontevedra-Salnés, D. José Ramón Gómez, e co director de Procesos de Soporte, D. José Seco, para tratar a problemática conxunta que teñen os 2 concellos en relación coa praza de Pediatría. Esta reunión foi solicitada de forma conxunta trala rolda de prensa que tivo lugar o pasado 11 de xaneiro, na que se esixiu a reposición da atención pediátrica compartida entre ambos concellos tralas reiteradas queixas dos usuarios do servizo que levaba sen cubrir desde o mes de novembro pola baixa médica do titular. O alcalde de Ribadumia expúxolles tamén ós responsables da EOXI a problemática existente desde o verán pasado pola non cobertura ó 100% do persoal facultativo, que deu lugar á recollida de sinaturas secundada de forma masiva polos veciños de Ribadumia, solicitando a substitución dos médicos durante as súas vacacións ou outro tipo de ausencias. Desde o equipo de goberno considérase que o resultado da reunión, de aproximadamente 1 hora, foi positivo xa que se conseguiu o compromiso do xerente de manter, en principio ata a incorporación do titular, a contratación do facultativo que leva atendendo o servizo desde mediados do mes de xaneiro, dándolle continuidade á atención sanitaria. Así mesmo, conseguiuse que os responsables da EOXI se comprometesen a non amortizar en ningún caso a praza de Pediatría existente. Respecto dos facultativos de Familia, conseguiuse o compromiso de que se tivese en conta na substitución dos mesmos que non quedase un só médico no centro de saúde para atender os usuarios dos 2 cupos e as urxencias de Pediatría, co fin de evitar as situacións acontecidas este verán e darlle a mellor atención sanitaria ós veciños de Ribadumia. Finalmente, reiterouse a colaboración entre o Concello e a EOXI para tratar de solucionar calquera outra discrepancia ou problema que puidese xurdir en relación ó centro de saúde de Ribadumia.
Ábrese o prazo para recibir propostas a “Ribadumiense en prol do galego” 07/2/19
O Concello de Ribadumia informa que está aberto o prazo para recibir propostas de candidatos para ser recoñecidos “Ribadumiense en prol do galego” con motivo da celebración o próximo 17 de maio das Letras Galegas. Os interesados poderán presentar as propostas no rexistro do Concello de Ribadumia ata o día 25 de febreiro. Cabe ter en conta que as propostas de concesión para poder ser consideradas deberán proceder, tal e como recollen as bases, de: A)Equipo de goberno do Concello de Ribadumia B)Petición conxunta de catro concelleiros C)Dunha petición razoada e xustificada dun organismo oficial, entidade ou asociación legalmente constituída, que se presente avalada pola sinatura de 100 veciños. D)Dunha petición subscrita por un número de veciños que represente, cando menos, o 3% da poboación do Concello de Ribadumia no momento de presentaren a proposta. E toda proposta deberá ir acompañada dunha memoria explicativa sobre os méritos do candidato no uso e difusión do galego que inclúa, cando menos, a exposición e motivos, notas biográficas da persoa ou persoas propostas ou breve resume histórico en caso de entidades, currículo e accións meritorias ou salientables, achegas ou adhesións doutras entidades e asociacións á proposta. Debe terse en consideración que as candidaturas deberán realizarse sobre persoas vivas ou entidades en activo. A persoa ou colectivo finalmente seleccionada será homenaxeada nun acto que buscará recoñecer a súa labor en prol do uso do galego en todos os ámbitos da vida, no noso concello e máis aló del, e que terá lugar o propio 17 de maio na Gala-homenaxe “Ribadumienses en prol do galego”.
31 de xaneiro de 2019, sesión Extraodrinaria do Pleno Municipal 30/1/19
Mañá, 31 de xaneiro de 2019, sesión Extraodrinaria do Pleno Municipal cos seguintes puntos do día: 1º.- Actas anteriores 2º.- Concesión de axudas a entidades e clubs (15% restante) 3º.- Moción por unha defensa dunha sanidade pública de calidade 4º.- Dar conta de datos da recadación de taxas e impostos municipais do ano 2018 5º.- Rogos e preguntas
O Servizo de Orientación Laboral do Concello de Ribadumia plántea unha ampla oferta formativa acorde as demandas dos usuarios 30/1/19
O Concello de Ribadumia xestiona para que diversos cursos subvencionados pola Consellería do Medio Rural se celebren no municipio. Estas actividades formativas son pertencentes á oferta programada dende Agroforestal. Dende Decembro do ano pasado, estanse a realizar cursos de Aplicación de Produtos Fitosanitarios, onde a persoa interesada só ten que asumir o coste das taxas pola expedición do seu carné profesional. Así, desenvolveuse un curso para a obtención do CARNÉ DE FITOSANITARIOS BÁSICO a mediados do mes pasado e, esta semana, un total de 26 alumnos/as están a cursar a formación ponte para a obtención do carné de máximo nivel na aplicación de fitosanitarios: o nivel CUALIFICADO. Este curso ponte recibiu tantas solicitudes que, para poder responder á demanda xerada, o Concello de Ribadumia ten a posibilidade de acoller outro curso das mesmas características a partir do dia 11 de Febreiro, polo que as persoas interesadas poden solicitar dito curso a través do Servizo de Orientación Laboral ata o día 7 do mes vindeiro. Por outra banda, tamén dende onte día 24 de Xaneiro e ata o 1 de Febreiro, estase a desenvolver o curso de PODA DE FROITEIRAS E VIDEIRAS, totalmente gratuíto, e que foi inaugurado por Félix Lorenzo, responsable en TRAGSATEC para a prestación deste servizo de formación agroforestal. Un total de 28 alumnos/as están a realizar este curso de Poda, que desenvolverá parte das súas prácticas na Estación Experimental de Viticultura e Enoloxía (EVEGA) de Leiro – Ribadumia e que completarán noutras fincas con plantación de froiteiras. Este curso de poda é o único, destas características, de todos os programados nos últimos meses por Medio Rural que se chegou a por en marcha, sendo así Ribadumia o único Concello que cubriu as prazas do mesmo. O número de participantes era a condición obrigatoria para a execución da formación. Félix Lorenzo, dirixíndose ós alumnos/as deste curso, explicoulles que, a través da coordinación entre TRAGSATEC e o Concello de Ribadumia é posible iniciar outros cursos subvencionados, dando a posibilidade de que sexan os propios veciños/as do Concello os que manifesten cales serían as súas preferencias en materia agroforestal. O Concello de Ribadumia, a curto prazo, ten previstas as seguintes accións formativas, segunda convocatoria do curso ponte de Fitosanitarios, outro curso de Aplicador de Produtos Fitosanitarios do nivel Básico, un de Benestar Animal no Transporte, e comezar a recoller solicitudes para outro de Poda de Froiteiras, xa que unha vez cerrada a convocatoria, seguíronse recibindo solicitudes no Servizo de Orientación Laboral para inscribirse a dito curso. A finalidade destes cursos de formación é a de favorecer a profesionalidade e o aprendizaxe permanente dos alumnos o que pode incluso mellorar as posibilidades de inserción laboral de aqueles traballadores/as que están desempregados/as.
O equipo de goberno do Concello de Ribadumia reúnese cos veciños de Leiro para exporlles os proxectos previstos para a parroquia. 28/1/19
O pasado 27 de xaneiro, as 12:15 horas, no Centro social de Leiro, o equipo de goberno do Concello de Ribadumia convocou a todos os veciños da Parroquia de Leiro para unha reunión veciñal na que falar sobre os próximos proxectos de 2019. Deste xeito, despois dun breve resumo do xa feito ata o de agora, onde se atopan as obras de mellora do cemiterio parroquial, comentáronse as novas actuacións que se van a levar a cabo en breve. Proxectos que se atopan xa solicitados o Plan Concellos e que recollen a ampliación, a mellora de firmes e da seguridade viaria de diversos camiños. Pero tamén se expuxo a resolución que se lle vai a dar a problemática existente cos titulos de propiedade dunha fase do cemiterio, o cal é unha demanda reiterada polos veciños de Leiro. A reunión tratou tamén outros temas de interés para os veciños como é o plan de pagos personalizado para aboar os recibos dos impostos municipais neste 2019 ou de cara a próximos exercicios fiscais, ou as xestións realizadas para a legalización do "Folla Redonda".
O Concello de Ribadumia comeza a recollida de sinaturas para solicitar unha solución definitiva no servizo de pediatría. 17/1/19
O pasado venres día 11 de xaneiro, o Concello de Ribadumia conxuntamente co Concello de A Illa de Arousa trasladaron o seu malestar polos problemas existentes co servizo de pediatría, o cal é compartido entre ambos municipios. Malestar que ven causado pola falta de pediatra durante as últimas semanas, o que ocasiona problemas as familias, e ven a empeorar máis se cabe a lista de espera dos médicos de familia. En contra desta situación ambos municipios tomaron a decisión de recoller sinaturas de apoio na solicitude dunha SOLUCIÓN INMEDIATA E DEFINITIVA a dito problema. Deste xeito, o Concello de Ribadumia ten xa a disposición de todos aqueles que o desexen os formularios de recollida de sinaturas, que poden atopalos tanto nas farmacias de Ribadumia ou Barrantes, no Centro de Saúde, na Casa de Cultura de Ribadumia ou no rexistro do propio Concello. Ademáis dende o Concello tamén se fixo chegar este documento a todas aquelas asociacións que realizan actividades para os nenos, posto que están día a día en contacto con familias do Concello afectadas en moitos casos por estes problemas co servizo de pediatría.
O equipo de goberno do Concello de Ribadumia reúnese cos veciños de Lois para presentar as próximas actuacións na parroquia. 17/1/19
El pasado domingo día 13 de xaneiro, as 11:45 horas, no Centro social de Lois, o equipo de goberno do Concello de Ribadumia convocou a todos os veciños da Parroquia de Lois para unha reunión veciñal na que falar sobre os próximos proxectos de 2019. Deste xeito, despois dun breve resumo do xa feito ata o de agora, trataronse as novas actuacións que se van a levar a cabo en breve. Entre estas cabe destacar as canalizacións de augas pluviais tanto no lugar de Seara como na Aldea do Monte, onde as actuacións están incluídas nunha partida que ascende a 27.192,80 €, obras que están aprobadas no Plan Concellos 2018 e que están tan só pendentes de execución. Por outra banda é de destacar o Acondicionamento dun víal en Cruz, actuación solicitada no Plan Concellos 2019, ou outra demanda dos veciños de Lois nas diferentes reunións veciñais mantidas ata o de agora e a cal se lle vai dar resposta é o Acondicionamento do recinto do Cra e Centro Social de Lois.
Ribadumia consegue por primeira vez que se inicien os traballos para rexistro da vide “Folla Redonda” como caste comercial 08/1/19
Este ano celebrarase a XLVII edición da Festa do Viño Tinto do Salnés e Exaltación das Variedades Autóctonas, unha festa con longa tradición en toda a comarca, que en 2019 presenta unha importante novidade: a variedade “Folla Redonda” está máis cerca de ser recoñecida como variedade propia. Un dos obxectivos do equipo de goberno desde o comezo desta lexislatura foi intentar darlle á “Folla Redonda” o recoñecemento que debe ter como uva válida para vinificación e, ó mesmo tempo, darlles ós viticultores do Concello a tranquilidade de poder comercializar unha variedade á que non se puxesen impedimentos legais, asegurando así a continuidade dun produto básico na economía de moitas familias da comarca. Os primeiros pasos que se deron para asegurar o futuro desta variedade tiveron lugar xa no 2016 co rexistro da marca; o seguinte paso veu no 2017 coa solicitude de Festa de Interese turístico de Galicia para a Festa do Viño Tinto do Salnés e Exaltación das Variedades Autóctonas; finalmente, o 23 de maio de 2018 aprobouse en Pleno instar á consellería correspondente o inicio dos trámites necesarios para o citado recoñecemento, solicitude reiterada polo Alcalde David Castro na reunión mantida coa conselleira o pasado mes de xuño. Así mesmo, solicitouse o apoio dos concellos da comarca trasladándolles a moción para instar igualmente á Consellería a rexistrar esta vide e a regular así a comercialización do viño tinto. A día de hoxe, o Concello de Ribadumia quere agradecer expresamente o apoio á moción xa aprobada en pleno nos concellos de Vilagarcía, Vilanova, Meis, Meaño, Sanxenxo e A Illa, así como na Mancomunidade do Salnés, o que mostra a importancia que ten a produción desta variedade a nivel comarcal. Todo este labor acaba de ser ratificado pola Dirección Xeral de Gandaría, Agricultura e Industrias Agroalimentarias, que comunicou ó Concello de Ribadumia os pasados días o inicio dos traballos para o “Rexistro como caste comercial” do “material xenético de vide Folla Redonda”. O procedemento, que se iniciará co ensaio sobre 15 plantas enxertadas na EVEGA, é laborioso, pero de seguro asegurará o futuro dunha variedade fundamental na comarca e dunha festa que é cita obrigada cada primeiro domingo de xuño en Ribadumia e no Salnés ano tras ano, para veciños e achegados, ó tempo que asegurará e contribuirá a mellorar a economía de familias fieis a estas vides que, ano tras ano, as coidan con esmero.
O Concello de Ribadumia quere facilitar o pago das taxas municipais 19/12/18
O Concello de Ribadumia informa que nestes días se está facendo chegar a todas as casas do municipio un díptico informativo sobre o Plan de pagos personalizado creado para darlles facilidades aos veciños á hora de cumprir coas súas obrigas tributarias. As solicitudes do Plan de pagos personalizados poderá facerse entre o 1 e o 31 de xaneiro e a adhesión a el é voluntaria. Dito Plan recolle os prazos dos que dispón cada contribuínte á hora de fraccionar os recibos municipais e tendo en conta que, en todo caso, estarán exentos de intereses. Prazos que irán dende 2 a 6 meses, sendo os pagos de marzo a outubro para os que soliciten o máximo fraccionamento. Este plan de pagos personalizado afecta os impostos de vehículos, lixo, IBI urbana e rústica así como ó IAE. Na información que recibirá cada un dos veciños no seu fogar atopará respostas á cuestións sobre como solicitar dito plan, cal é o prazo para o mesmo. Ademais de recibir o calendario fiscal para o 2019, onde pode coñecer as datas de cobro de cada un dos recibos. En xeral expóñense as vantaxes que supón para cada un dos ribadumienses e o funcionamento, posto que aqueles que decidan adherirse a este plan pagarán por banco as cotas iguais fixadas en función do número de prazos nos que se queira dividir. O plan de pagos personalizado foi aprobado en pleno no mes de setembro, e fai realidade así un dos obxectivos do equipo de goberno de facilitar a todos os veciños e veciñas de Ribadumia ó facer fronte os impostos municipais da forma máis cómoda e sinxela para eles, aliviando a carga impositiva que soe xuntarse no último trimestre do ano, onde de por si xa son datas de maiores gastos debido o inicio do curso escolar ou as datas de Nadal. Para máis información, aclaración ou dúbida poden dirixirse ó Departamento de Recadación Municipal.
Ribadumia inviste 9000 € en renovar o equipamento audiovisual do auditorio 17/12/18
O Concello de Ribadumia informa que nestes días foi instalado o novo equipamento audiovisual no Auditorio de Ribadumia, o cal ven a renovar e mellorar o anterior. O equipo instalado consta de un proxector complementado cunha lente de media distancia e un novo soporte. A isto hai que engadir un ciclorama (pantalla ran formato 12x8 metros), o cal vai mellorar moito a proxección, por exemplo os días de cine no auditorio, a cal tamén cabe dicir é unha das actividades máis demandadas na programación. Esta mellora vaise ver reflexada en que a pantalla de proxección ocupará toda a parede de fondo do esceario, non vendo os cortes do revestimento como ata agora. Para esta adquisición o Concello de Ribadumia investiu arredor de 9000 €. Inversión precisa para mellorar o servizo que o Auditorio de Ribadumia presta tanto as entidades do propio municipio, como a todos os veciños e veciñas e todos aqueles que domingo tras domingo se achegan ata Ribadumia para disfrutar da programación trimestral. Seguindo esta actuación a liña das melloras continuas que se realizan dende o concello e dende o equipo de goberno, onde o principal obxectivo é sempre ofrecer un mellor servizo os veciños e que poidan disfrutar así das mellores condicións en cada unha das instalacións, xa non só para a programación de espectáculos, se non para cursos formativos ou xornadas que se levan a cabo.
O número de parados en Ribadumia baixa de 300 por primeira vez en dez anos 10/12/18
Os datos publicados polo Portal de Emprego da Xunta de Galicia esta mesma semana arroxan un dato incomparable no Concello de Ribadumia. As 13 persoas que atoparon emprego o pasado mes de novembro rebaixan o número de desempregados en Ribadumia a 299. A primeira vez que se descende da simbólica cifra de 300 parados dende 2008, o ano que comezaba a última recesión económica. A evolución nos últimos anos resulta moi favorable, e mostra así que para o alcalde, David Castro, e para todo o equipo de Goberno, as políticas de emprego mantéñense entre os seus principais obxectivos para mellorar a calidade de vida dos veciños. Á súa chegada en 2015, Ribadumia contaba con 459 persoas buscando traballo. A cifra baixaba a 411 (2016), 355 (2017), 312 o pasado mes de outubro e os 299 deste mes de novembro. En termos porcentuais, un 14,23% dos 5.085 habitantes no Concello seguen á procura de emprego, unha cifra sensiblemente inferior á media nacional, situada no 14,8%. De feito, nun mes de novembro moi desigual na comarca do Salnés, cun certo incremento do desemprego estacional nas localidades máis dependentes do turismo, Ribadumia é un dos líderes na creación de emprego. A prol disto, o pasado mes de setembro entraba en funcionamento o novo Servizo de Orientación Laboral nas propias instalacións do Concello, dende onde se atende a veciños e veciñas de Ribadumia así como de Concellos veciños, que precisen axuda na procura de emprego a través de Itinerarios personalizados de Inserción Laboral. Sen ir máis lonxe, o Concello de Ribadumia organizaba o pasado mes de novembro a IV Xornada de Emprego, onde participaron a Asociación de Empresas de Inserción de Galicia (AEIGA), COGAMI, INSERE EMPREGO (da Fundación ONCE) e FAXPG, un representante de AFIPRODEL (Asociación Galega de Profesionais de Desenvolvemento Local) e a consultora de Vigo +SUMA IMPORTANCIA (especialistas en asesoramento a empresas e emprendedores), batendo o récord de asistencia sobre edicións anteriores. Pero esa non foi a única iniciativa do Concello nos últimos meses, posto que se puxo tamén en marcha o perfil de Facebook Orientación Laboral Ribadumia, onde se están a comunicar consellos, ofertas de emprego e cursos de formación a todo aquel que o siga e estase a perfilar a oferta formativa desde o Concello, para a mellora da empleabilidad dos veciños/ as. De momento iniciase o luns 10 o curso Aplicador de Fitosanitarios, nivel básico, e o día 15 farase un de Manipulador de Alimentos, que inclúe alérxenos. Iniciativas que o Concello espera contribúan a seguir incrementando o número de persoas que atopan traballo.
O alumeado público de Ribadumia será un 60% máis eficiente 10/12/18
O Instituto para a Diversificación e Aforro da Enerxía (IDAE), dependente do Ministerio de Transición Tecnolóxica, aprobou a concesión dunha axuda por valor do 80% do orzamento presentado polo actual equipo de goberno para o Proxecto de Renovación, Mellora e Adaptación ao Réxime de Eficiencia Enerxética. Este programa, no marco do Programa Operativo FEDER (Fondo Europeo de Desenvolvemento Rexional), resolveu conceder a subvención máxima de 569.381,12 euros dos 711.726,40 euros orzados polo Concello para a renovación das instalacións de iluminación e sinalización exterior. Este investimento é unha das apostas do actual equipo de Goberno para conseguir un sistema de alumeado máis respectuoso co medio ambiente e cuxa eficiencia vai representar un aforro importante para as arcas municipais, que vai permitir realizar investimentos que atendan outras necesidades e solicitudes veciñais. A consecución desta subvención supuxo un esforzo engadido do persoal do Concello, que estivo de xeito ininterrompido durante 36 horas traballando para que a solicitude da axuda do IDAE tivese entrada na plataforma dixital en tempo para a súa concesión. Unha cifra que supón un dos maiores investimentos de toda a provincia de Pontevedra neste tipo de obras. Calcúlase que unha redución do 60% na iluminación pública pode traducirse nun aforro superior ao 80% na factura da luz, así como unha importantísima redución das emisións de CO2 á atmosfera. Para todo o equipo de Goberno do Concello de Ribadumia, a optimización dos recursos é unha prioridade, e deste xeito, a nova iluminación pública de todos os núcleos urbanos e parroquias de Ribadumia contará con tecnoloxía LED moito máis eficiente. O procesos pasa por substituír as luminarias xa existentes, lámpadas e equipos por tecnoloxías máis eficientes; que permitan as diminución do fluxo emitido ata un 60%; a substitución de interruptores ou programadores tradicionais; a eliminación de puntos de luz innecesarios; a adecuación dos cadros de mando á Normativa actual; e a legalización dos cadros de mando en todas as parroquias de Ribadumia. Desde o momento da aprobación da subvención do IDAE, ábrese un prazo de seis meses para a contratación das subministracións, obras e servizos; seis meses máis ata un total dun ano para a formalización dos contratacións precisas para a execución; e un límite máximo de trinta meses para a finalización das mesmas. Ademais, este importante investimento vaise ver complementado en breve coa dotación superior a 20 puntos de luz en diversos lugares do Concello, sobre todo no rural, dándolle así cumprimento ás peticións feitas polos veciños de Ribadumia durante a lexislatura. Deste xeito, vese así conseguido un dos obxectivos do equipo de goberno: dotar de alumeado todos os lugares do Concello, priorizar a eficiencia enerxética e contar cun servizo de mantemento do alumeado que permita solventar arranxos nun prazo breve unha vez os veciños comuniquen as incidencias.
A Consellería de Política Social subvenciona o intestimento e mellora na escola infantil 0-3 municipal de Ribadumia 05/12/18
A Consellería de Política Social ven de conceder unha axuda ao Concello de Ribadumia, para o investimento e mellora das infraestructuras e do equipamento da escola infantíl 0-3 anos municipal, por un importe total de 10.450,99€. No referente a partida destinada a adecuación das infraestructuras, realizáronse melloras no patio interior de xogos e tamen na cociña, que se ampliou e redistribueu, dotándoa de mobiliario e electrodomésticos novos. Estas actuacións de mellora supuxeron un importe total de 8.994,45€. Por outra banda, no eido da integración de novas tecnoloxías, dotouse a escola infantil 0-3, cun proxector, unha pantalla mural e un ordenador, con unha inversión total de 1.456,54€.
CONSENSO NA SOLUCIÓN A DEMANDA HISTÓRICA DA COMUNIDADE EDUCATIVA 28/11/18
O Concello de Ribadumia informa que xa deu os primeiros pasos nas últimas semanas para consensuar, coa Anpa, dirección do centro educativo CPI Julia Becerra Malvar e directiva do Umia CF, o proxecto plantexado tralas peticións efectuadas por estes e de forma particular polos pais e nais dos nenos que asisten a este centro. Foi nesta reunión onde valoraron positivamente o proxecto e o Concello aproveitou para recoller novas aportacións a ter en conta para o máximo aproveitamento das actuacións. Así hoxe podemos dicir que este proxecto é unha realidade que ven dar solución a estas demandas feitas reiteradamente durante moitos anos e que ata o día de hoxe non tiveran resposta. As demandas consistían na mellora da seguridade víal no entorno do centro educativo, evitando así a confluencia de nenos e pais cos autobuses ou coches particulares, o que supón un risco, ademais de adecuar unha zona de acceso cuberto dende o lugar de parada dos autobuses ata a entrada do recinto escolar para os días de climatoloxía adversa. A solución chega co proxecto de 1,5 millóns, que se divide en tres tipos de actuacións: a) A urbanización dos espazos libres entre o colexio, o pavillón polideportivo e o campo de fútbol. b) Reforma do pavillón polideportivo de Barrantes construíndo novos servizos, acceso o campo de fútbol e cafetería. c) Construción dun estacionamento de vehículos e edificio de usos múltiples. Estas obras van ser complementadas coas actuacións previstas no proxecto DepoRemse, que supoñen un investimento superior ós 180.000€ en seguridade vial nos accesos ó CPI e á gardería municipal, entre outros, obras que se iniciarán nas vindeiras semanas. Igualmente, tamén se dá resposta ás demandas que o Umia CF viña facendo dende hai anos, cunha mellora nas súas instalacións.


document_lang: gl

langs: pt ca en war gl gl gl es en gl gl gl gl lt lt gl gl lt gl gl gl gl an gl gl gl en gl gl it pt gl gl gl gl gl gl gl gl gl gl gl gl gl gl gl gl gl gl gl it ca sv gl gl gl eo gl pt gl gl gl gl gl gl gl gl gl gl gl gl gl en en en en gl gl es war es gl gl gl it en gl fr gl

text:
RIBADUMIA - Perfil do Contratante
Ribadumia - O meu concello
Descarga de Documentos e Formularios
Ribadumia - Servizos Municipais
Obras, Servizos e Urbanismo
Parques e Vías, Limpeza e Medio Ambiente
Participación e Orientación Veciñal
Ribadumia - O meu concello
Conta Xeral e Informes Económicos
Contratación e Custes dos Servizos
Normativas, Taxas e Impostos Municipais
A información a disposición de todos os veciños.
COÑECE RIBADUMIA EN DOUS DÍAS
Coñece os aspectos diferenciadores de Ribadumia durante unha estancia de dous días no municipio, combinando actividades de sendeirismo e natureza, gastronomía e cultura.
Para estar ben informado!
Comunicacións \ Noticias Municipais
Ribadumia atópase nunha situación privilexiada, en pleno corazón do Salnés, limitando cos municipios de Vilanova de Arousa, Cambados, Meaño e Meis. Vive o Patrimonio Natural e Cultural en Ribadumia. Abre ben os ollos ante as propostas que che presentamos.
Avda. de Ribadumia, 3 • 36636 • Ribadumia • Pontevedra
(+34) 986 718 491 / (+34) 986 718 499 / (+34) 986 710 844
Envíanos as túas suxestións
Recibimos correctamente o teu correo. Proximamente contactaremos con contigo. Grazas.
Sentímolo, a túa mensaxe non foi enviada. Volve intentalo máis tarde. Grazas.
Copyright © 2016 Aviso Legal Protección de Datos Política de Cookies


langs: gl ca en war gl gl gl es en gl gl gl gl lt lt gl gl lt gl gl gl gl an gl gl gl en gl gl it pt gl gl gl gl gl gl gl gl gl gl gl gl gl gl gl gl gl gl gl it ca sv gl gl gl eo gl pt gl gl gl gl gl gl gl gl gl gl gl gl gl gl gl eo gl gl gl en en pt gl eo gl gl pt en en pt gl eo gl gl pt en en en en gl gl gl gl en en gl gl gl pl gl it gl it en en en en en gl gl es war es gl gl gl it en gl fr gl

text:
RIBADUMIA - Parques e Vías, Limpeza e Medio Ambiente
Ribadumia - O meu concello
Descarga de Documentos e Formularios
Ribadumia - O meu concello
Conta Xeral e Informes Económicos
Contratación e Custes dos Servizos
Normativas, Taxas e Impostos Municipais
A información a disposición de todos os veciños.
COÑECE RIBADUMIA EN DOUS DÍAS
Coñece os aspectos diferenciadores de Ribadumia durante unha estancia de dous días no municipio, combinando actividades de sendeirismo e natureza, gastronomía e cultura.
Para estar ben informado!
Servizos \ Parques e Vías, Limpeza e Medio Ambiente
Parques Infantís e Áreas Recreativas e de Ocio
Ribadumia é un concello moi dinámico. Conta cunha ducia de parques infantís repartidos por todas as parroquias do concello. Ademais diso conta con varias áreas recreativas e de lecer.
A carballeira é un espazo natural pechado no corazón do concello. Unha pequena carballeira, moi agradable no verán, que dispón de mesas e asadeiros. Ademais, nela teñen lugar varios eventos, como a concentración anual de motos dos Trasnos do Salnés, a festa do Polo, a festa do Pan. Mesmo conta coa súa propia festa, un xantar campestre que se celebra no primeiro domingo de setembro.
Rúa Párroco Valiñas, Ribadumia
Área recreativa de Cabanelas
Nas beiras do río Umia, á altura da ponte de Cabanelas, atópase a Área recreativa de Cabanelas. Nun entorno privilexiado, este área forma parte dun complexo que conta coas instalacións do clube náutico O Muíño, o ximnasio e as piscinas municipais. Ademais de mesas e un parque infantil, o entorno conta con praia fluvial e polas súas inmediacións transcorre unha parte do paseo fluvial que percorre a ribeira do río Umia desde Pontearnelas ata Barrantes.
Ponte de Cabanelas, Ribadumia
Área Recreativa de Cabanelas
Área recreativa “río Armenteira”
Seguindo o curso do río Umia, á altura da ponte que o cruza por Barrantes, un pequeno pero vivo regato, O Armenteira, desemboca no río Umia, e nese punto cuberto de árbores de ribeira, atopamos unha área recreativa con mesas, bancos, e un espazo verde amplo, que permite gozar deste anaco de natureza a escasos metros do núcleo urbano de Barrantes. Tamén por esta área pasa a senda fluvial que parte de Pontearnelas, e que deixa neste punto a ribeira do Umia, para seguir parello ao río Armenteira ata enlazar coa Ruta da Pedra e da Auga máis adiante.
Área recreativa “rio Armenteira”
Rutas e Sendas Fluviais
Ribadumia conta máis de 10 Km de sendas e paseos fluviais. A ruta máis importante é a que nace na ponte dos Padriños en Pontearnelas, e bordea os ríos Umia e Armenteira ata enlazar coa Ruta da Pedra e da Auga, que sube ata o mosteiro de Armenteira por un lado, e continua por outras paraxes naturais do concello de Meis polo outro. Ribadumia conta con outros pequenos recunchos que merece a pena coñecer. Os muíños do Batan en Ribadumia, ou o río Cañon en Lois, por cuxa beira transcorre unha pequena e idílica e case descoñecida senda, ou a Xunqueira de Sisan, un espazo natural de grande interese.
Toda a información destas sendas e doutros atractivos turísticos, accedendo a nosa páxina de turismo.
Rutas e Sendas Fluviais
Ribadumia é un concello moi preocupado pola protección do medio ambiente. Froito desa preocupación é a colaboración con diferentes colectivos ecoloxistas e con iniciativas como o “proxecto ríos”. Recomendámosche que visites as seguintes páxinas:
E se queres denunciar algún vertido, dano medio ambiental ou presenza de especies invasoras como a Vespa Vetulina, podes facelo a través da plataforma do concello omeuconcello.ribadumia.org, ou chamando a:
Concello: (+34) 986 718 491
Protección Civil: (+34) 986 710 006
Seprona: (+34) 986 565 262
Ribadumia atópase nunha situación privilexiada, en pleno corazón do Salnés, limitando cos municipios de Vilanova de Arousa, Cambados, Meaño e Meis. Vive o Patrimonio Natural e Cultural en Ribadumia. Abre ben os ollos ante as propostas que che presentamos.
Avda. de Ribadumia, 3 • 36636 • Ribadumia • Pontevedra
(+34) 986 718 491 / (+34) 986 718 499 / (+34) 986 710 844
Envíanos as túas suxestións
Recibimos correctamente o teu correo. Proximamente contactaremos con contigo. Grazas.
Sentímolo, a túa mensaxe non foi enviada. Volve intentalo máis tarde. Grazas.
Copyright © 2016 Aviso Legal Protección de Datos Política de Cookies


langs: es ca en war gl gl gl es en gl gl gl gl lt lt gl gl lt gl gl gl gl an gl gl gl en gl gl it pt gl gl gl gl gl gl gl gl gl gl gl gl gl gl gl gl gl gl gl it ca sv gl gl gl eo gl pt gl gl gl gl gl gl gl gl gl gl gl gl gl gl gl gl gl gl gl gl gl gl gl en en en en gl gl es war es gl gl gl it en gl fr gl

text:
RIBADUMIA - Uso de Cookies
Ribadumia - O meu concello
Descarga de Documentos e Formularios
Parques e Vías, Limpeza e Medio Ambiente
Participación e Orientación Veciñal
Ribadumia - O meu concello
Conta Xeral e Informes Económicos
Contratación e Custes dos Servizos
Normativas, Taxas e Impostos Municipais
A información a disposición de todos os veciños.
COÑECE RIBADUMIA EN DOUS DÍAS
Coñece os aspectos diferenciadores de Ribadumia durante unha estancia de dous días no municipio, combinando actividades de sendeirismo e natureza, gastronomía e cultura.
Para estar ben informado!
As "cookies" constitúen unha ferramenta empregada polos servidores Web para almacenar e recuperar información achegada polos seus usuarios. Non é máis que un arquivo de texto que algúns servidores piden ao navegador que escriba no seu disco duro, con información achega das accións realizadas pola páxina.
Posúen unha data de caducidade, que pode oscilar desde o tempo que dure a sesión mesmo unha data futura especificada, a partir da cal deixan de ser operativas.
Para maior información, visite o site do Departamento de Tratamento da Información e Codificación dependente do Consello Superior de Investigacións Científicas de España.
O Concello de Ribadumia utiliza "cookies" para a personalización dos servizos ofrecidos aos usuarios.
As "cookies" empregadas polo Concello de Ribadumia utilízanse para permitir a identificación de usuarios rexistrados e non poden ler datos do seu disco duro nin incluír virus nos seus textos.
Así mesmo, o Concello de Ribadumia non pode ler as "cookies" implantadas no disco duro do usuario desde outros servidores.
Neste sentido, o usuario poderá configurar o seu navegador para aceptar ou rexeitar por defecto todas as "cookies" ou para recibir un aviso en pantalla da recepción de cada "cookie" e decidir nese momento a súa implantación ou non no seu disco duro. Para iso suxerímoslle consultar a sección de axuda do seu navegador para saber como cambiar a configuración que actualmente emprega.
Aínda cando o usuario configurase o seu navegador para rexeitar todas as "cookies" ou rexeitase expresamente as "cookies" do Concello de Ribadumia poderá navegar polo Portal co único inconvinte de non poder gozar das funcionalidades do Portal que requiran a instalación dalgunha delas.
En calquera caso, o usuario poderá eliminar as "cookies" implantadas no seu disco duro en calquera momento, seguindo o procedemento establecido na sección de axuda do seu navegador.
Esta páxina web utiliza Google Analytics, un servizo de análise de estatísticas web proporcionado por Google, Inc., unha compañía de Delaware con sede principal en 1600 Amphitheatre Parkway, Mountain View (California), QUE 94043, Estados Unidos ("Google"). Google Analytics utiliza cookies, que son arquivos de texto situados no computador do usuario para axudar ao sitio web para analizar o uso que fan os visitantes da nosa páxina. A información que xera a cookie achega do uso do website (incluíndo a súa dirección IP) será directamente transmitida e arquivada por Google nos servidores de Estados Unidos. Google usará esta información e presentaránola co propósito de facer un seguimento do uso que se fai da nosa páxina web recompilando informes da actividade do site.
Google poderá transmitir dita información a terceiros cando así llo requira a lexislación, ou cando terceiros procesen a información por conta de Google. A política de privacidade de Google pode ser consultada en http://www.google.com/intl/eres/privacypolicy.html
Ribadumia atópase nunha situación privilexiada, en pleno corazón do Salnés, limitando cos municipios de Vilanova de Arousa, Cambados, Meaño e Meis. Vive o Patrimonio Natural e Cultural en Ribadumia. Abre ben os ollos ante as propostas que che presentamos.
Avda. de Ribadumia, 3 • 36636 • Ribadumia • Pontevedra
(+34) 986 718 491 / (+34) 986 718 499 / (+34) 986 710 844
Envíanos as túas suxestións
Recibimos correctamente o teu correo. Proximamente contactaremos con contigo. Grazas.
Sentímolo, a túa mensaxe non foi enviada. Volve intentalo máis tarde. Grazas.
Copyright © 2016 Aviso Legal Protección de Datos Política de Cookies


langs: lt ca en war gl gl gl es en gl gl gl gl lt lt gl gl lt gl gl gl gl an gl gl gl en gl gl it pt gl gl gl gl gl gl gl gl gl gl gl gl gl gl gl gl gl gl gl it ca sv gl gl gl eo gl pt gl gl gl gl gl gl gl gl gl gl es pt gl gl gl gl gl gl gl gl gl en pt gl gl gl lt en en en en en gl gl es war es gl gl gl it en gl fr gl

text:
Ribadumia - O meu concello
Descarga de Documentos e Formularios
Parques e Vías, Limpeza e Medio Ambiente
Ribadumia - O meu concello
Conta Xeral e Informes Económicos
Contratación e Custes dos Servizos
Normativas, Taxas e Impostos Municipais
A información a disposición de todos os veciños.
COÑECE RIBADUMIA EN DOUS DÍAS
Coñece os aspectos diferenciadores de Ribadumia durante unha estancia de dous días no municipio, combinando actividades de sendeirismo e natureza, gastronomía e cultura.
Para estar ben informado!
Turismo \ Ribadumia en Festas
Festa do Viño Tinto do Salnés
Sen dúbida, á festa que máis relevancia lle da o noso concello é a "Festa do viño tinto do Salnés", que cada ano, no primeiro fin de semana de xuño, reúne en Barrantes a colleiteiros, veciños e visitantes da comarca e de toda Galicia. Neste evento rendese homenaxe, non so os tintos autóctonos tipo caíño, mencía ou espadeiro, se non especialmente á variedade híbrida folla redonda, mais coñecida como "tinto Barrantes".
Durante tres días, Barrantes convertese no centro da comarca, con actividades para todos os públicos ó longo do día e da noite, e cunha zona de casetas onde se poden apreciar, acompañados dunha tapa ou dun bo prato de polbo á feira, os mellores tintos desta variedade, caracterizada pola súa baixa gradación, pero sobre todo pola súa densa e escura cor.
Todo o relativo a esta importante festa pódese consultar na súa web oficial, www.tintobarrantes.com
Festa do Viño Tinto do Salnés
Festa do Viño Tinto do Salnés
Ribadumia é terra de auga. Centos de regatos, regos e canles cruzan o concello regando os seus campos e sumándose o río Umia. E a auga de moitos deses regatos foron aproveitados no seu día como forza motriz dos muíños, onde se moia o cereal co que logo se facía o pan, alimento dunha importancia tan capital na dieta dos habitantes de Ribadumia que mesmo as medidas das terras de facía en “cuncas e ferrados de pan”, unhas medidas que se seguen usando hoxe en día.
Para rememorar un tempo no que os muíños eran punto de encontro da sociedade, e a importancia do pan naquela época, desde 2001 celebrase en Ribadumia a “Festa do Pan”. Durante esa celebración, que ten lugar no mes de agosto, recuperase o funcionamento dun muíño, no entorno dos Muíños do Batan, en Santa Baia, e celebrase logo un serán na carballeira de Ribadumia, amenizado por música tradicional e onde os veciños poden probar diferentes variedades de pan. Dende a edición do 2015 ademais faise unha aposta por poñer de relevancia os produtos dos panadeiros municipais, un gremio moi asentado no noso concello.
Ribadumia - Festa do Pan
Unha das actividades gandeiras que nos últimos corenta anos tivo relevancia en Ribadumia foi a cría de polos, a raíz da creación da empresa avícola O´Tres, que supuxo un reforzo importante para a economía do concello. Dende 2005 celebrase no mes de Xullo a Festa do polo Asado, un evento gastronómico que ten lugar na carballeira de Ribadumia.
O longo do día a organización prepara as racións de polo asado, que acompañadas de pan e viño son postas a disposición de veciños e visitantes a un prezo módico. A propia Carballeira ademais conta con mesas e bancos onde xantar, polo que a xornada resulta sempre nun xantar de confraternidade, amenizado por algunha actuación musical. Ademais acostuma haber, como complemento o polo, unha pulpeira e postos de rosquillas e melindres, ademais de atraccións para os mais cativos.
Ribadumia - Festa do Polo
Ribadumia atópase nunha situación privilexiada, en pleno corazón do Salnés, limitando cos municipios de Vilanova de Arousa, Cambados, Meaño e Meis. Vive o Patrimonio Natural e Cultural en Ribadumia. Abre ben os ollos ante as propostas que che presentamos.
Avda. de Ribadumia, 3 • 36636 • Ribadumia • Pontevedra
(+34) 986 718 491 / (+34) 986 718 499 / (+34) 986 710 844
Envíanos as túas suxestións
Recibimos correctamente o teu correo. Proximamente contactaremos con contigo. Grazas.
Sentímolo, a túa mensaxe non foi enviada. Volve intentalo máis tarde. Grazas.
Copyright © 2016 Aviso Legal Protección de Datos Política de Cookies


langs: gl ca en war gl gl gl es en gl gl gl gl lt lt gl gl lt gl gl gl gl an gl gl gl en gl gl it pt gl gl gl gl gl gl gl gl gl gl gl gl gl gl gl gl gl gl gl it ca sv gl gl gl eo gl pt gl gl gl gl gl gl gl gl gl gl gl sv gl gl gl gl war gl gl gl lt es gl gl gl gl gl gl gl gl gl gl gl en gl gl gl gl gl gl ast gl gl pt gl gl de en en en en en gl gl es war es gl gl gl it en gl fr gl

text:
RIBADUMIA - Turismo - Xeografía e Historia
Ribadumia - O meu concello
Descarga de Documentos e Formularios
Parques e Vías, Limpeza e Medio Ambiente
Participación e Orientación Veciñal
Ribadumia - O meu concello
Conta Xeral e Informes Económicos
Contratación e Custes dos Servizos
Normativas, Taxas e Impostos Municipais
A información a disposición de todos os veciños.
COÑECE RIBADUMIA EN DOUS DÍAS
Coñece os aspectos diferenciadores de Ribadumia durante unha estancia de dous días no municipio, combinando actividades de sendeirismo e natureza, gastronomía e cultura.
Para estar ben informado!
Turismo \ Xeografía e Historia
Propoñémosvos unha escapada enoturística ao corazón do Salnés, onde se atopan as raíces do albariño, para pasear entre viñedos aos pés das adegas señoriais, vangardistas e de rústica beleza.
O concello de Ribadumia, con algo máis de vinte quilómetros cadrados, atópase encravado no centro xeográfico da comarca do Salnés, unha situación privilexiada, ademais cunha boa rede de estradas, que lle permite ter unha cómoda e rápida comunicación cos concellos colindantes, o máis afastado é O Grove, a vinte quilómetros, a mesma distancia que hai ata Pontevedra, capital da provincia.
Ademais tanto Santiago como Vigo, cos seus respectivos aeroportos, están a cincuenta quilómetros por autoestrada.
(Colaboración de Hernando Martínez Chantada, veciño de Ribadumia).
O concello de Ribadumia constituíuse en setembro de 1841, por desagregación do seu territorio do de Cambados. Está integrado por seis parroquias: San Clemente de Sisán, Santo André de Barrantes, Santa Baia de Ribadumia, San Xoán de Leiro, Santa María de Besomaño e San Pedro Fins de Lois.
A constitución de Cádiz decretou en 1812 que “os alcaldes, rexedores e procuradores se nomeasen por elección dos pobos”. Esta disposición abolía as xurisdicións e cotos do Antigo Réxime, que eran patrimonio señorial. Daquela a parroquia de Sisán era patrimonio da xurisdición de San Tomé do Mar; a de Barrantes estaba repartida entra as xurisdicións de Vilanova e Vilagarcía de Arousa; Ribadumia, Besomaño e Leiro pertencían á de Fefiñáns; Lois á de Vilanova de Arousa.
O proceso de constitución dos novos concellos, debido a diversos atrancos políticos, non se iniciou ata 1835. Seis anos despois, conseguiu Ribadumia un concello propio.
O territorio municipal de Ribadumia estivo habitado por poboacións humanas desde tempos prehistóricos. No museo de Pontevedra consérvanse varias pezas do neolítico encontradas en lugares do municipio. A toponimia fai referencia a mámoas: Mamuela en Ribadumia, A Medoña en Lois. Un importante xacemento castrexo, en fase de escavación arqueolóxica, sitúase entre Leiro e Besomaño. Nas estremas municipais hai outros dous castros: Sete Pías, compartido con Cambados e Vilanova, e San Cibrán, en común con Meis e Meaño.
Da época romana atopáronse restos de cerámica en diversos lugares e a evidencia de vilaes e vicus (o topónimo Besomaño fai referencia a unha delas). Do tempo dos suevos temos restos na igrexa de Leiro. Do medievo son case todas as igrexas (reformadas posteriormente), das que se conservan muros, canzorros, baldaquinos, sarcófagos, etc.
En Pontearnelas consérvase a magnífica ponte de Santo Alberte, de orixe medieval (reformada en tempos do rei Felipe II), no camiño real de Caldas a Sanxenxo, que servía tamén ás comunicacións entre Pontevedra e as vilas da banda sur da ría de Arousa.
Os fillos desta terra, como outros galegos, buscaron na emigración o sustento que precisaban as súas familias: Lisboa, Madrid e Cádiz primeiro; despois América e as tradicionais “segas de Castela”; logo Cataluña e o País Vasco; por último, os países de Europa. Fillo dun emigrante de Ribadumia foi don Raúl Alfonsín, que chegou ser Presidente da República Arxentina.
Ao respecto de feitos políticos, cave destacar o “Pacto de Barrantes”, previo á II República Española. No pazo de Barrantes, o 25 de setembro de 1930, reuniuse un grupo de destacados intelectuais e políticos galegos que, cedendo nas súas posicións ideolóxicas, foron quen de poñerse de acordo sobre o problema real do país. Asinaron un pacto que recollía que “só a autonomía plena podía darlle satisfacción aos dereitos e problemas de Galicia”.
En Ribadumia viven ao redor dos 5.100 habitantes, cunha media de idade de 42,50 anos, inferior á de Galicia, 46 anos e a española, que está nos 50 anos. Ademais o PIB, superior aos vinte e seis mil euros per capita é o máis alto da comarca e supera tamén á media de Galicia.
Isto en conxunto móstranos que Ribadumia é un concello novo, avalado polos máis de seiscentos nenos que acoden aos centros educativos municipais, e que supoñen máis do dez por cento da poboación.
Ribadumia e a súa xente
Ribadumia e a súa xente
A auga, fonte de vida, corre por Ribadumia a través de innumerables regatos, que se funden co río Umia, eixe da comarca e deste concello, o que por dar, dálle ata o nome. Co Umia como protagonista principal, Ribadumia convertese nun escenario paisaxístico excepcional, cun importante patrimonio natural e etnográfico.
Regatos, fontes, muíños, lavadoiros... falan da historia agrícola do noso concello, que na actualidade se recupera para a nosa memoria grazas aos traballos de recuperación etnográfica, completados con diferentes sendas fluviais que ofrecen así algo máis que un paseo agradable nun entorno idílico, pois ao mesmo tempo que percorren as ribeiras dos ríos e regatos, móstrannos imaxes duns tempos que non quedan tan atrás, e sen embargo parecen moi afastados.
Ribadumia atópase nunha situación privilexiada, en pleno corazón do Salnés, limitando cos municipios de Vilanova de Arousa, Cambados, Meaño e Meis. Vive o Patrimonio Natural e Cultural en Ribadumia. Abre ben os ollos ante as propostas que che presentamos.
Avda. de Ribadumia, 3 • 36636 • Ribadumia • Pontevedra
(+34) 986 718 491 / (+34) 986 718 499 / (+34) 986 710 844
Envíanos as túas suxestións
Recibimos correctamente o teu correo. Proximamente contactaremos con contigo. Grazas.
Sentímolo, a túa mensaxe non foi enviada. Volve intentalo máis tarde. Grazas.
Copyright © 2016 Aviso Legal Protección de Datos Política de Cookies


langs: gl ca en war gl gl gl es en gl gl gl gl lt lt gl gl lt gl gl gl gl an gl gl gl en gl gl it pt gl gl gl gl gl gl gl gl gl gl gl gl gl gl gl gl gl gl gl it ca sv gl gl gl eo gl pt gl gl gl gl gl gl gl gl gl gl gl sv gl gl en gl oc en en hy gl gl gl gl gl gl gl gl en gl gl gl gl gl en gl gl en hy gl gl gl gl gl gl gl gl gl gl es gl gl gl gl pt gl de gl en en en en en gl gl es war es gl gl gl it en gl fr gl

text:
RIBADUMIA - Turismo - Xeografía e Historia
Ribadumia - O meu concello
Descarga de Documentos e Formularios
Parques e Vías, Limpeza e Medio Ambiente
Conta Xeral e Informes Económicos
Contratación e Custes dos Servizos
Normativas, Taxas e Impostos Municipais
A información a disposición de todos os veciños.
COÑECE RIBADUMIA EN DOUS DÍAS
Coñece os aspectos diferenciadores de Ribadumia durante unha estancia de dous días no municipio, combinando actividades de sendeirismo e natureza, gastronomía e cultura.
Para estar ben informado!
Turismo \ dous días en Ribadumia
Propoñémosvos un plan: unha escapada de 2 días a Ribadumia, no corazón do Salnés, para coñecer o noso municipio, as súas xentes e costumes, combinando actividades de sendeirismo e natureza coa gastronomía e a cultura.
Coñecer Ribadumia en dous días
Proposta para coñecer os aspectos diferenciadores de Ribadumia durante unha estancia de dous días no municipio, combinando, actividades de sendeirismo e natureza, gastronomía e cultura.
Descárgate o Plan en PDF (1,57 Mb)
• Senda fluvial do Río Umia
Un dos atractivos de Ribadumia, sen dúbida, está nas súas sendas fluviais. Máis de dez quilómetros de sendas nun contorno privilexiado e dunha gran beleza paisaxística, acompañados de muíños, lavadoiros e fontes, que aportan unha importante riqueza etnográfica.
A senda máis importante nace no lugar de Pontearnelas, na ponte medieval denominada “ponte dos padriños”, en referencia a unha lenda que fala de antigos rituais de fertilidade.
Desde Pontearnelas, a senda inicia un percorrido de case seis quilómetros, cinco dos cales transcorren paralelos ao río Umia, por unha paraxe de ribeira de gran beleza. A medio camiño, a senda cruza a ponte de Cabanelas, en cuxo contorno hai unha área recreativa, e chega á ponte de Barrantes, onde, no contorno de outra área recreativa, o camiño abandona a ribeira do Umia para seguir pola beira dun dos seus afluentes: o Armenteira ou Rande. Finalmente, a ruta remata no lugar de Os Castaños, nas inmediacións da oficina de turismo, onde enlaza con outra importante senda, a “ruta da pedra e da auga” .
Podes deixar o coche en varios puntos ó longo do percorrido, pero o noso consello é que aparques no espazo contiguo á oficina de turismo ou en ponte Arnelas, e fagas o percorrido lineal de ida e volta. En total, menos de doce quilómetros dunha senda de dificultade baixa apta para toda a familia, logo dos cales xa podes pensar en recuperar forzas.
Unha vez rematada a ruta, será unha boa hora para comer ou tomar algún refresco. Ó longo de todo o concello dispoñemos de establecementos de hostalería locais, todos eles cun elemento común: o trato familiar. En calquera deles, pódese desfrutar dunha gastronomía tradicional e caseira, ademais de probar o noso produto estrela, o viño Tinto Barrantes.
• Ruta da Camelia ó seu paso por Ribadumia
Se nos achegamos á parroquia de Lois, poderemos atopar O Pazo Quinteiro da Cruz. A propiedade conta con elementos románticos, fontes de pedra, xardíns, estatuas e reloxos de sol. Tamén ten dous cruceiros -dos que destaca o máis próximo á casa-, e dous hórreos (un grande de pedra de máis de 15 m. de lonxitude e outro de pedra e madeira, situado sobre un estanque ao que se chega por dobre escalinata de pedra), unha capela do s. XVI, unha pila bautismal de finais do s. XII, pombal ameado e lavadoiro, que evocan un aire romántico de carácter profundamente galego.
Este pazo está dentro do circuíto “Ruta da Camelia”, composta por xardíns vencellados á cultura da Camelia e de gran interese turístico, histórico e artístico. Seguindo esta ruta, pódense percorrer os mellores xardíns de Galicia, onde as camelias florecen en milleiros de variedades distintas. Toda unha experiencia visual que non se pode deixar pasar se se visita Ribadumia.
Pazo Quinteiro da Cruz
Xardíns do Pazo Quinteiro da Cruz
Os xardíns do pazo son dun alto interese botánico e ornamental, con multitude de especies, tanto autóctonas coma foráneas, que foron introducidas ao longo dos anos. Están rodeados por viñedos de albariño e un bosque autóctono. As camelias son as verdadeiras protagonistas, florecendo uns 5.000 exemplares de máis de 1.500 variedades de diferentes especies. Incluso algunha delas chegou a acadar o premio Camelia de Ouro en varias ocasións.
Para rematar o día, unha boa opción é relaxarse tomando algo nalgún dos locais de ocio do municipio. Ademais, nas fins de semana é habitual que haxa algún concerto ou actuación musical en directo na zona de Barrantes.
Pola maña, propoñemos percorrer a parte inicial da “Ruta da pedra e da auga“, tamén chamada “Ruta dos muíños de Barrantes” . Este percorrido, de algo máis dun quilómetro, constitúe unha senda de gran beleza e cun gran valor etnográfico, debido á presenza de innumerables muíños de auga a carón do río Rande. A ruta completa consta de 7 quilómetros, ata rematar no mosteiro da Armenteira, no municipio veciño de Meis.
Estas dúas sendas forman parte da variante espiritual do Camiño Portugués, unha variante do Camiño a Santiago que parte de Pontevedra, se desvía da ruta tradicional polo concello de Poio e baixa polo outro lado do monte Castrove. Logo, volve enlazar co camiño de Santiago en Vilanova, tanto a través da variante coñecida como “ruta Padre Sarmiento” , como do coñecido como “camiño do mar” , unha ruta fluvial que chega a Santiago a través da ría de Arousa, sinalada na parte mais alta por unha liña de cruceiros de pedra.
Variante Espiritual Camiño de Santiago
• Patrimonio Cultural e Relixioso
Outro dos lugares imprescindibles para visitar atopase agochado nun outeiro de Ribadumia. Trátase dun importante legado arqueolóxico: o castro de Besomaño. O Xacemento arqueolóxico do Monte do Castro está situado entre as parroquias de Leiro e Besomaño, no Concello de Ribadumia. Tipográficamente, emprázase sobre un alto cun amplo dominio do val final do río Umia. O castro presenta unhas dimensións medias, no contexto do poboamento característico da Idade do Ferro e, no val do Umia, parece ser un dos de maior envergadura.
Polo que sabemos das intervencións promovidas polo Concello de Ribadumia e a Deputación de Pontevedra, pode avanzarse que o Monte do Castro foi obxecto dunha ocupación e reocupación densa desde o século IV a.C. ata o século I d.C. Achegarse ao Castro de Besomaño, camiñar por entre os restos do poboado, observar as vistas do Salnés desde o alto da súa coroa..., é unha interesante maneira de axexar no noso pasado e de recuperar a sensación que os poboadores doutra época tiñan cando miraban desde alí arriba un mundo no que non había asfalto nin formigón.
Igrexa de Santa Baia de Ribadumia
Pola tarde desta segunda xornada, recomendamos percorrer o concello para coñecer algunha das igrexas parroquiais. Seis son as parroquias que compoñen Ribadumia: San André de Barrantes, Santa María de Besomaño, San Xoán de Leiro, San Fins de Lois, Santa Baia de Ribadumia e San Clemenzo de Sisán. A igrexa de cada unha destas parroquias garda as súas peculiaridades. As igrexas do concello de Ribadumia son todas de datación medieval, mais as diferentes reformas e modernizacións foron mudándolle o aspecto. Visitar as igrexas de Ribadumia, ollar os seus detalles construtivos, como os restos das igrexas orixinais mesturados coas reformas máis recentes, etc., supón un percorrido pola historia do noso concello.
Outra opción para coñecer parte da historia da vila é visitar algún dos pazos que se atopan en Ribadumia. Como no resto de Galicia, os pazos e casas grandes tiveron un importante peso no desenvolvemento local e social, polo que a súa presenza é unha constante. Ribadumia, pois, conta cun importante número de “pazos” e casas grandes. Destacan, polo seu estado de conservación, o Pazo de Barrantes, o Pazo de Quinteiro da Cruz, ou o Pazo da Pedreira. Pero ocultos, a todo o longo e ancho do concello, podemos atopar outros exemplos de construcións fidalgas, casas grandes, reitorais... Darse un paseo por Ribadumia pode proporcionar sorpresas como o Pazo do Monte, oculto no máis profundo da parroquia de Lois, tan abandonado como evocador.
Se aínda che queda tempo, outro dos encantos que Ribadumia ofrece ó visitante son as bodegas locais, de onde se transforman en viño unha boa parte dos quince millóns de quilos de uva que se recollen cada ano no Salnés. Visitar algunha destas pequenas bodegas lévanos a un mundo onde a tradición vinícola se entronca coa modernidade das máis actuais técnicas e, sen dúbida, a experiencia ben merece a pena. Son numerosas as bodegas do municipio que se atopan dentro da ruta do viño da Denominación de Orixe Rías Baixas e que poñen ao seu alcance unha ampla variedade de actividades de lecer para que, tanto se es un amante do mundo destes caldos, como se simplemente buscas unha experiencia diferente, poidas apreciar todos os matices que agocha a terra do viño Rías Baixas.
Teléfono: 986 718 491/99
Ribadumia atópase nunha situación privilexiada, en pleno corazón do Salnés, limitando cos municipios de Vilanova de Arousa, Cambados, Meaño e Meis. Vive o Patrimonio Natural e Cultural en Ribadumia. Abre ben os ollos ante as propostas que che presentamos.
Avda. de Ribadumia, 3 • 36636 • Ribadumia • Pontevedra
(+34) 986 718 491 / (+34) 986 718 499 / (+34) 986 710 844
Envíanos as túas suxestións
Recibimos correctamente o teu correo. Proximamente contactaremos con contigo. Grazas.
Sentímolo, a túa mensaxe non foi enviada. Volve intentalo máis tarde. Grazas.
Copyright © 2016 Aviso Legal Protección de Datos Política de Cookies


langs: gl ca en war gl gl gl es en gl gl gl gl lt lt gl gl lt gl gl gl gl an gl gl gl en gl gl it pt gl gl gl gl gl gl gl gl gl gl gl gl gl gl gl gl gl gl gl it ca sv gl gl gl eo gl pt gl gl gl gl gl gl gl gl gl gl gl gl gl en en en gl ca ca es es es es fr es es es es es es es es es pt es es fr es es es es de en en gl gl ca ca en en gl gl es gl gl es es es es en en en en gl gl pt pt gl pt it gl gl gl en gl gl gl pt gl pt gl gl gl en en en en gl gl gl gl gl gl gl gl gl en gl gl gl gl gl gl gl gl gl en en en en gl gl gl gl en en en en en en en gl gl es war es gl gl gl it en gl fr gl

text:
Ribadumia - O meu concello
Descarga de Documentos e Formularios
Parques e Vías, Limpeza e Medio Ambiente
Conta Xeral e Informes Económicos
Contratación e Custes dos Servizos
Normativas, Taxas e Impostos Municipais
A información a disposición de todos os veciños.
COÑECE RIBADUMIA EN DOUS DÍAS
Coñece os aspectos diferenciadores de Ribadumia durante unha estancia de dous días no municipio, combinando actividades de sendeirismo e natureza, gastronomía e cultura.
Servizos \ Participación e Orientación Veciñal
Participación e Orientación Veciñal, Eventos e Protección Civil
O Concello de Ribadumia conta cunha grande participación veciñal a través das Asociacións que participan na promoción de actividades e eventos culturais.
Asociacións Culturais, Educación e Promoción Económica
asoc. alecrín    691 937 345
asoc. cult. deport. eira vella    625 132 350   ascudeive@yahoo.es
asoc. cult. deport. pé de cuba    636 473 749 / 658 031 284   asociacionpedecuba@gmail.com
asoc. cult. gastron. castro elviña noval
asoc. cultural añoranza    658 134 910   pintornoya@gmail.com
asoc. cultural campo da picoña    699 861 996   eloylois@hotmail.es
asoc. cultural costumes e troula    691 540 147   reygonzalez.sofia@gmail.com
asoc. cultural demos da petaca    607 070 846   acomercial@hotmail.es
asoc. cultural deportiva encontros    986 710 345
asoc. cultural deportiva o batán    630 088 828   cnomuino@gmail.com
asoc. cultural e comis. festas sisán    629 631 831
asoc. cultural herminio barreiro    636 042 625   aso.herminio.barreiro@gmail.com
asoc. cultural o carmen ribadumia
asoc. cultural plantel xuvenil    637 229 573
asoc. cultural samaín    629 359 642   quintetodemetaissamain@hotmail.com
asoc. cultural son de paz    661 933 400   daom75@hotmail.com
asoc. cultural trece maio    679 197 251
asoc. gastronómica festa polo    669 724 926 / 629 806 044
asoc. monte do castro    655 479 924
asoc. mulleres rurais    686 486 757
asoc. o castro de besomaño
asoc. trasnos do salnés    697 370 405   trasnos-amigos@hotmail.com
asoc. xubilados a senra    669 654 221
anpa julia becerra malvar    665 872 360   julia.becerra@nontedurmas.org
anpa cra    639 751 507   anparibadumia@gmail.com
Agrupación Músico Cultural de Ribadumia    679 305 670 / 617 748 199   agmcribadumia@hotmail.com
Banda Municipal de Ribadumia    686 352 098   bandaribadumia@gmail.com
Asoc. Proescola Música Ribadumia    629 359 642
Asociación cultural O Adro do Igrexario de Barrantes    607 691 973   alga1973@hotmail.com
Asociación cultural comisión festas Sisán    696 890 592   davidpereirarey@gmail.com
Asociación cultural e deportiva festeiros de Leiro    662 528 270 / 654 229 052   lary2992@hotmail.com
Asoc. Veciños A Oliveira de Leiro    627 435 755
Asoc. Veciños A Piolla    610 500 074   rita.rodiño@depo.es
Asoc. Veciños de Lois
Asoc. Veciños O Rial
Asoc. Veciños San Andrés    633 790 121 / 679 305 670
San Fiz – 1 de agosto.
Festa Fátima - maio.
San Juan – 27 de decembro.
San Clemente e Virxe do Rosario– 23 novembro.
Festa Poio - xullo.
Santa Baia – 10 de decembro.
Santa Eulalia – 10 de decembro.
San Andrés – 30 de novembro.
Santa Lucía 31 de novembro.
Santa María – 15 de agosto.
Desfile de Carrozas - 5 xaneiro.
Concurso de Entroido - febreiro.
Enterro da Galiña - febreiro.
Campionato Trofeo de Baile Deportivo - febreiro.
Festa da Familia - maio.
Festa do Tinto - 1º fin de semana xuño.
Baixada do Umia – xuño (Club Náutico o Muíño).
Festival Habaneras - xuño (Asociación Veciños S. Andrés).
Festa do Pan - agosto (enlace directo Turismo).
Xuntanza dos Nosos Maiores - agosto.
Festa da Espuma - Clausura Piscina - agosto / setembro.
Festa da Carballeira - setembro (Plantel).
Festa da Vendima - 12 outubro (Asociación Veciños S. Andrés).
Concurso de Cabazas - Samaín - outubro.
Outras festas: Fátima (Lois) / Sta. Marta - Julio (Pontearnelas) / Festa San Isidro - Xuño (Asociación Veciños S. Andrés) / San Cristóbal - Xuño (Asociación Veciños S. Andrés).
Outros actos e recoñecementos: Día da Muller Traballadora, Día das Letras Galegas, Día do Libro, Contra a Violencia de Xénero, Día Mundial Contra o Sida, Día das Bibliotecas, etc.
Protección Civil é un corpo de voluntarios que en Ribadumia conta cunha importante presenza. Máis de corenta persoas, de xeito totalmente altruísta, axudan en diferentes tarefas, como apoio no control do trafico durante as festas, desfiles, ou mesmo se hai un accidente de tráfico. Tamén realizan outras funcións, como actividades de prevención, de apoio se hai calquera tipo de accidente ou incidencia doméstica, de asistencia e primeiros auxilios, colaboración nos diferentes actos públicos.
Teléfono: 986 710 006
Ribadumia atópase nunha situación privilexiada, en pleno corazón do Salnés, limitando cos municipios de Vilanova de Arousa, Cambados, Meaño e Meis. Vive o Patrimonio Natural e Cultural en Ribadumia. Abre ben os ollos ante as propostas que che presentamos.
Avda. de Ribadumia, 3 • 36636 • Ribadumia • Pontevedra
(+34) 986 718 491 / (+34) 986 718 499 / (+34) 986 710 844
Envíanos as túas suxestións
Recibimos correctamente o teu correo. Proximamente contactaremos con contigo. Grazas.
Sentímolo, a túa mensaxe non foi enviada. Volve intentalo máis tarde. Grazas.
Copyright © 2016 Aviso Legal Protección de Datos Política de Cookies


langs: es ca en war gl gl gl es en gl gl gl gl lt lt gl gl lt gl gl gl gl an gl gl gl en gl gl it pt gl gl gl gl gl gl gl gl gl gl gl gl gl gl gl gl gl gl gl it ca sv gl gl gl eo gl pt gl gl gl gl gl gl gl gl gl gl gl es gl gl gl gl gl gl gl gl gl gl gl gl gl gl gl gl gl gl gl gl en en en en gl gl es war es gl gl gl it en gl fr gl

text:
RIBADUMIA - Protección de Datos
Ribadumia - O meu concello
Descarga de Documentos e Formularios
Parques e Vías, Limpeza e Medio Ambiente
Participación e Orientación Veciñal
Ribadumia - O meu concello
Conta Xeral e Informes Económicos
Contratación e Custes dos Servizos
Normativas, Taxas e Impostos Municipais
A información a disposición de todos os veciños.
COÑECE RIBADUMIA EN DOUS DÍAS
Coñece os aspectos diferenciadores de Ribadumia durante unha estancia de dous días no municipio, combinando actividades de sendeirismo e natureza, gastronomía e cultura.
Para estar ben informado!
Nesta Sección exponse a Política de Privacidade que regula o uso do servizo do sitio web que o Concello de Ribadumia pon a disposición dos usuarios de Internet, sobre a información de carácter persoal que pode facilitar cando visita a nosa páxina web.
1. Uso e tratamento de datos de carácter persoal
En cumprimento do establecido na Lei Orgánica 15/1999, de 13 de decembro, de Protección de Datos de Carácter Persoal (en diante LOPD), o Concello de Ribadumia infórmalle que os datos de carácter persoal proporcionados mediante o recheo dos correspondentes formularios de rexistro electrónico contidos no portal, das consultas referentes aos servizos ofrecidos, así como aqueles datos aos que o Concello de Ribadumia acceda como consecuencia da súa navegación, serán incorporados aos arquivos automatizados da entidade, podéndo exercitar o seu dereito de acceso, rectificación, cancelación e oposición ao tratamento dos seus datos nos termos e condicións previstos no apartado 3º.
Por outra banda, mediante o rexistro dos datos, o usuario outorga o seu consentimento ao tratamento dos mesmos coas finalidades sinaladas.
Naqueles casos onde sexa necesario cubrir un formulario e realizar o envío, a súa realización implicará necesariamente que foi informado (en virtude do artigo 4 LOPD) e, no seu caso, outorgou o correspondente consentimento (a tenor do artigo 5 LOPD) ao contido da cláusula anexada ao formulario e á presente política de privacidade.
O usuario deberá encher os formularios con datos verdadeiros, exactos, completos e actualizados, sendo informado nese preciso momento daqueles datos de obrigado cumprimento e as súas consecuencias en caso de non facelo. Así mesmo, coa aceptación, recoñece que a información e os datos persoais solicitados son exactos e veraces.
Rogamos comunique de forma inmediata ao Concello de Ribadumia calquera modificación dos seus datos de carácter persoal, a fin de que a información contida nos arquivos municipais, estea en todo momento actualizada e non conteña erros ou sexa antiga.
2. Medidas de Seguridade
O Concello de Ribadumia infórmalle que ten implantadas as medidas de seguridade de índole técnica e organizativas necesarias para garantir a seguridade dos seus datos de carácter persoal e evitar a súa alteración, perda e tratamento e/ou acceso non autorizado, tendo en conta o estado da tecnoloxía, a natureza dos datos almacenados e os riscos a que están expostos, xa proveñan da acción humana ou do medio físico ou natural. Todo iso, de conformidade co previsto no artigo 9 da LOPD e no Real Decreto 1720/2007, de 21 de decembro, polo que se aproba o Regulamento de desenvolvemento da Lei Orgánica 15/1999, de 13 de decembro, de protección de datos de carácter persoal.
Así, o Concello de Ribadumia estableceu medidas adicionais en orde a reforzar a confidencialidade e integridade da información nas organizacións, como o establecemento de limitacións ao uso do correo electrónico á hora de enviar datos ou documentos de carácter confidencial. Con todo, o usuario debe ser consciente de que as medidas de seguridade en Internet non son inexpugnables.
O Concello de Ribadumia continuamente mantén a supervisión, control e avaliación dos procesos para asegurar o respecto á privacidade dos datos.
3. Exercicio de dereitos: Acceso, Rectificación, Cancelación e Oposición.
Aquelas persoas físicas que faciliten os seus datos ao Concello de Ribadumia poderán dirixirse a esta administración, na súa calidade de Responsable do arquivo, co fin de poder exercitar gratuitamente os seus dereitos de acceso, rectificación, cancelación e oposición respecto dos datos incorporados nos seus arquivos nos termos previstos pola lexislación vixente.
Dado o carácter confidencial da información, vostede non poderá exercitar os seus dereitos telefonicamente, debido a que este medio non permite acreditar a identidade como titular dos datos rexistrados.
O interesado poderá exercitar os seus dereitos mediante comunicación por escrito dirixida ao Rexistro Xeral do Concello de Ribadumia, sito en Avenida de Ribadumia nº3, 36636 Ribadumia , coa seguinte referencia na súa carta: "LOPD Exercicio de dereitos" (xunto á súa solicitude escrita e asinada, deberá acreditar a súa personalidade achegando fotocopia do D.N.I).
A páxina corporativa ofrece ligazóns a outros Web sites que poden resultar do seu interese. Aínda que o Concello de Ribadumia trata de asegurar que os web sites de terceiros cumpran os estándares adecuados en seguridade, non podemos garantir o cumprimento da normativa vixente en proteción de datos nos mesmos.
O Concello de Ribadumia non asume ningún tipo de responsabilidade, nin sequera de forma indirecta ou subsidiaria, polos danos e prexuízos de toda clase que puidesen derivarse do acceso, mantemento, uso, calidade, fiabilidade e utilidade dos contidos, informacións, comunicacións, opinións, manifestacións, produtos e servizos existentes e ofrecidos nos sitios web non xestionados por esta administración e que resulten accesibles a través do Portal do Concello de Ribadumia. Con todo, esta administración encádrase dentro do apartado a) do artigo 17 da Lei 34/2002, de 11 de xullo, de Servizos da Sociedade da Información e Comercio Electrónico (LSSICE), xa que esta administración respecto de ligazóns facilitadas na Web, non teñen coñecemento efectivo de que a actividade ou a información á que remite ou recomenda e ilícita ou lesiona bens ou dereitos dun terceiro susceptibles de indemnización.
5. Modificación da política de privacidade.
O Concello de Ribadumia resérvase o dereito para modificar a súa Política de Privacidade, de acordo ao seu propio criterio, ou motivado por un cambio doutrinal da Axencia Española de Protección de Datos, lexislativo ou xurisprudencia. Calquera modificación da Política de Privacidade será publicada polo menos dez días antes da súa efectiva aplicación. O uso da Web despois de devanditos cambios, implicará a aceptación destes.
Ribadumia atópase nunha situación privilexiada, en pleno corazón do Salnés, limitando cos municipios de Vilanova de Arousa, Cambados, Meaño e Meis. Vive o Patrimonio Natural e Cultural en Ribadumia. Abre ben os ollos ante as propostas que che presentamos.
Avda. de Ribadumia, 3 • 36636 • Ribadumia • Pontevedra
(+34) 986 718 491 / (+34) 986 718 499 / (+34) 986 710 844
Envíanos as túas suxestións
Recibimos correctamente o teu correo. Proximamente contactaremos con contigo. Grazas.
Sentímolo, a túa mensaxe non foi enviada. Volve intentalo máis tarde. Grazas.
Copyright © 2016 Aviso Legal Protección de Datos Política de Cookies


langs: gl ca en war gl gl gl es en gl gl gl gl lt lt gl gl lt gl gl gl gl an gl gl gl en gl gl it pt gl gl gl gl gl gl gl gl gl gl gl gl gl gl gl gl gl gl gl it ca sv gl gl gl eo gl pt gl gl gl gl gl gl gl gl gl gl gl gl gl gl gl eo gl gl gl en gl gl eo es gl gl en gl en eo gl gl gl en en gl gl gl eo gl it gl gl gl en gl gl eo es it gl gl gl en es gl eo gl gl gl es en en gl gl gl gl gl gl gl gl gl es cs hbs_lat fi en en gl gl gl gl en gl gl gl gl el gl es gl gl gl en gl gl eo gl gl gl it gl en gl en en gl gl gl gl id gl en en gl gl gl gl gl gl gl gl gl en en en en en gl gl es war es gl gl gl it en gl fr gl

text:
RIBADUMIA - Deporte e Xuventude
Ribadumia - O meu concello
Descarga de Documentos e Formularios
Parques e Vías, Limpeza e Medio Ambiente
Conta Xeral e Informes Económicos
Contratación e Custes dos Servizos
Normativas, Taxas e Impostos Municipais
A información a disposición de todos os veciños.
COÑECE RIBADUMIA EN DOUS DÍAS
Coñece os aspectos diferenciadores de Ribadumia durante unha estancia de dous días no municipio, combinando actividades de sendeirismo e natureza, gastronomía e cultura.
Servizos \ Deporte e Xuventude
Campo de fútbol A Senra
O campo conta con herba natural e ademais de ser empregado para disputar os partidos do Ribadumia C.F. nel dispútanse diferentes torneos e eventos deportivos ao longo do ano. As instalacións contan cun campo anexo empregado para o fútbol base.
Rúa Párroco Valiñas s/n., Ribadumia
Campo de fútbol A Senra
Campo de fútbol A Bouza
Situado en Barrantes, conta cun terreo de herba sintética. O campo municipal soporta unha grande afluencia de xogadores e competicións ao ser a sede do UMIA C.F., de equipos afeccionados e veteranos como o Boa Vila de Barrantes ou C.P.I. Julia Becerra que tamén o emprega para a súa actividades deportiva.
Avenida Bouza Martín s/n., Ribadumia
Campo de fútbol A Bouza
Campo de fútbol Leiro
Situado na parroquia de Leiro, Ribadumia
Campo de fútbol Leiro
Pavillón Polideportivo Municipal de Ribadumia
O multiusos de Ribadumia acolle ao longo de todo o ano a práctica de diversas disciplinas deportivas nunha moderna instalación situada á beira do Campo de Fútbol de Ribadumia. Ademais, acolle unha grande variedade de probas e torneos de renome no calendario deportivo anual.
Situado en A Senra s/n., Ribadumia
17:00 - 11:30 horas
Pavillón Polideportivo Municipal de Ribadumia
Esta instalación é utilizada por numerosos veciños da localidade, xa que acolle as escolas deportivas de patinaxes e tenis de mesa, partidos de fútbol sala e diversos encontros de afeccionados.
Situado en Sisán Grande s/n., Ribadumia
18:00 - 11:00 horas
Esta instalación é utilizada polos veciños do municipio para realizar diferentes actividades, tanto deportivas como culturais. A súa situación, preto das instalacións escolares do CPI Julia Becerra Malvar.
Situado en Bouza Martín, Ribadumia
O Concello de Ribadumia acolle ao longo do ano numerosas actividades deportivas que son un referente no panorama internacional deportivo. Este recoñecemento é posible grazas ás asociacións que se dedican día a día a traballar para que o deporte local saia adiante.
O Clube Náutico O Muíño nace en Ribadumia en 1995 e desde entón o seu recoñecemento foi aumentando ata converterse nun dos clubes de piragüismo referentes no ámbito internacional. O seu recoñecemento non só se debe aos éxitos dos seus deportistas, senón que este clube organiza cada ano probas deportivas de importante nivel como a Baixada do Umia, ou o Duatlón Cross, no que actúa coma entidade colaboradora.
O Umia C.F fundouse no 1924, o que o converte no clube máis lonxevo do municipio. Con oito categorías en plantilla, o Umia C.F. promove o deporte desde a canteira ata a base cuns colores que moven unha gran afección no municipio.
O C.D. Ribadumia confórmase coma un clube de referencia con máis de 50 anos de idade. Desde a categoría de Terceira División ata o fútbol base, o equipo representa o sentimento dunha grande afección e xunto ao UMIA C.F. impóñense coma os meirandes expoñentes deste xogo na zona do Salnés.
O Clube de Tenis de Mesa de Ribadumia conseguiu pouco a pouco implantar este deporte no noso municipio converténdose nun dos clubes referentes en Galicia.
O Clube Salnés Padel aterrou recentemente no noso municipio e desde que se instalaron, conseguiron asentar este deporte a través da súa formación, torneos e actividades.
Asociacións deportivas asentadas no Concello de Ribadumia
Club Náutico O Muíño www.xn--omuio-rta.es
Club Ribadumia Tenis de Mesa: 686 930 690 (Jose Antonio)
Club Salnés Pádel www.salnespadel.com
A través das Escolas Deportivas, o Concello de Ribadumia fomenta a práctica da actividade física entre a poboación escolar de Ribadumia. Este programa desenvólvese nas distintas instalacións deportivas municipais, co fin de achegar o deporte a todas as parroquias.
As Escolas Deportivas de Ribadumia contan coa ensinanza de profesores titulados procedentes de cada unha das federacións galegas.
As Escolas Deportivas que se están impartindo actualmente son:
Impártese os martes e xoves no Pavillón de Barrantes no seguinte horario:
Menores de 10 anos: 16:30 h - 17:15 h
Entre 10 e 17 anos: 17:15 h - 18:00 h
Inscrición nas oficinas municipais. Actividade gratuíta.
Impártese os mércores no Pavillón de Sisán no seguinte horario:
18:30 - 19:15 19:15 - 20:00 20:00 - 20:45
Inscrición nas oficinas municipais. Actividade gratuíta.
Impártese luns e mércores no Pavillón de Ribadumia no seguinte horario:
Luns: 18:15 h - 19:15 h
Mércores 17:30 h - 18:30 h
Inscrición nas oficinas municipais. Cota: 10,00 € / mes
Impártese os mércores no Pavillón de Ribadumia no seguinte horario:
A partir das 18:30 h
Inscrición nas oficinas municipais. Cota: 15,00 € nenos e 20,00 € adultos
Impártese os sábados alternos no Centro Social de Barrantes no seguinte horario:
16:00 h - 18:00 h
Inscrición nas oficinas municipais. Cota: 15,00 € empadroados / 20,00 € non empadroados
Oficina Municipal de Información Xuvenil
O concello de Ribadumia conta cunha oficina municipal de información xuvenil (OMIX), desde a que se dá apoio aos nosos mozos en diferentes eidos, como o asociacionismo xuvenil, programas da dirección xeral de xuventude, iniciativa nova, cursos e formación, diferentes campañas, voluntariado xuvenil ou emprego xuvenil. Desde esta oficina tamén se tramita o carné xove, e outros que ofrecen múltiples vantaxes.
Enderezo: Avda. Párroco valiñas 1, Ribadumia
Teléfono 986 710 711
Horario actual: de luns a venres de 14:30 a 22:00 horas.
Piscina e Ximnasio Municipal
O concello de Ribadumia conta entre as súas instalacións cun ximnasio municipal. Atopase nas instalacións náuticas de Cabanelas, e ten o seguinte horario:
Luns a venres: de 9:30 h a 13:30 h e de 20:00 h a 23:00 h
Sábados: de 9:30 h a 13:30 h
Para facerche socio do ximnasio ou obter información mais detallada, podes acceder a través deste enlace á plataforma do concello omeuconcello.ribadumia.org
Nas mesmas instalacións está tamén a piscina municipal, que funciona na tempada de verán. O horario é:
Todos os días de 15:00 h a 21:00 h
Para acceder á piscina municipal podes facelo pagando unha entrada diaria ou facéndoche socio. Tes toda a información na plataforma do concello omeuconcello.ribadumia.org
Ribadumia atópase nunha situación privilexiada, en pleno corazón do Salnés, limitando cos municipios de Vilanova de Arousa, Cambados, Meaño e Meis. Vive o Patrimonio Natural e Cultural en Ribadumia. Abre ben os ollos ante as propostas que che presentamos.
Avda. de Ribadumia, 3 • 36636 • Ribadumia • Pontevedra
(+34) 986 718 491 / (+34) 986 718 499 / (+34) 986 710 844
Envíanos as túas suxestións
Recibimos correctamente o teu correo. Proximamente contactaremos con contigo. Grazas.
Sentímolo, a túa mensaxe non foi enviada. Volve intentalo máis tarde. Grazas.
Copyright © 2016 Aviso Legal Protección de Datos Política de Cookies


langs: pt ca en war gl gl gl es en gl gl gl gl lt lt gl gl lt gl gl gl gl an gl gl gl en gl gl it pt gl gl gl gl gl gl gl gl gl gl gl gl gl gl gl gl gl gl gl it ca sv gl gl gl eo gl pt gl gl gl gl gl gl gl gl gl gl gl gl gl en gl gl gl gl gl gl gl gl gl gl gl en en en en en en gl gl es war es gl gl gl it en gl fr gl

text:
Ribadumia - O meu concello
Descarga de Documentos e Formularios
Parques e Vías, Limpeza e Medio Ambiente
Participación e Orientación Veciñal
Ribadumia - O meu concello
Conta Xeral e Informes Económicos
Contratación e Custes dos Servizos
Normativas, Taxas e Impostos Municipais
A información a disposición de todos os veciños.
COÑECE RIBADUMIA EN DOUS DÍAS
Coñece os aspectos diferenciadores de Ribadumia durante unha estancia de dous días no municipio, combinando actividades de sendeirismo e natureza, gastronomía e cultura.
Para estar ben informado!
Servizos \ Servizos Socias, 3ª Idade e Sanidade
Servizos Sociais, 3ª Idade e Sanidade
O departamento de Servizos Sociais traballa activamente para mellorar a calidade de vida e a participación na sociedade de todas as persoas deste municipio. Para cumprir estes obxectivos ao longo do ano desenvólvense diversos programas, dos cales te podes informar detalladamente no enlace da plataforma do concello (asuntos sociais) omeuconcello.ribadumia.org
Programa de información, orientación e asesoramento: a través da oficina municipal de Asuntos Sociais, poñer os mecanismos dispoñibles para facilitar ao cidadán e a comunidade en xeral o coñecemento e acceso aos recursos sociais existentes, cunha axuda profesional que garanta unha resposta ás necesidades recoñecidas como propias do ámbito de actuación de servizos sociais, entre eles están o acceso a RISGA, axudas Emerxencia Social, etc.
Axuda no fogar: ten por obxecto prestar un conxunto de atencións persoais no domicilio, dende unha perspectiva integral e normalizadora, naquelas situacións que teñan limitada a súa autonomía persoal ou os casos de desestructuración familiar. Máis información a través da plataforma do concello omeuconcello.ribadumia.org.
Centro de Información da Muller: Centro de Información do Salnés, é un centro mancomunado que ofrece servizos de asesoramento á muller en varios concellos. Entre estes servizos, ademais de información e orientación, ofrecese un servizo de asesoría xurídica e de psicoloxía. Estes servizos, no concello de Ribadumia están dispoñibles un día a semana:
Avogada, os martes de 8:00 h a 15:00 h, na Casa de Cultura de Ribadumia.
Psicóloga, previa cita, que se debe solicitar no departamento de Servizos Sociais do concello, os mércores de 8:00 h a 13.00 h e de 15:00 h a 18:00 h, na Casa de Cultura de Ribadumia.
Voluntariado Social: o voluntariado social é unha forma de axuda que pode realizar calquera veciño ou veciña, que de xeito voluntario e altruísta dedique un pouco do seu tempo a labores sociais, que poden ser de moitos tipos, desde o acompañamento social ao apoio nos diferentes programas sociais do concello, pasando por colaborar en diferentes actividades que se poidan organizar desde o concello.
Se queres informarte mellor sobre como facerte voluntario, achégate á oficina de servizos Sociais do concello ou chama ao 986 718 491.
Fogar dos Maiores: Ribadumia conta cun fogar de maiores. Un centro social onde as persoas de máis idade poden gozar do seu tempo libre, participando en diversas actividades adaptadas a súa idade, como poden ser clases de ximnasia para a terceira idade ou cursos como talleres de memoria, manualidades, etc.
Para informarte mellor sobre este servizo podes chamar ao concello ao 986 718 491.
Escola Municipal de Pais: As concellerías de Asuntos Sociais e de Educación puxeron en marcha, a través da oficina de Asuntos Sociais, a partires do curso escolar 2015/16, un servizo de apoio aos pais, nenos e educadores, que busca proporcionar información e axuda na difícil labor de educar aos cativos. Este servizo, ademais de asesoramento sobre diversas cuestións, organiza ao longo do ano, coa colaboración das ANPA´s municipais e de diferentes entidades, diversas charlas e obradoiros específicos para pais, nenos e profesionais da educación.
Podes ter información actualizada das actividades da escola municipal de pais a través da plataforma do concello omeuconcello.ribadumia.org.
Ribadumia atópase nunha situación privilexiada, en pleno corazón do Salnés, limitando cos municipios de Vilanova de Arousa, Cambados, Meaño e Meis. Vive o Patrimonio Natural e Cultural en Ribadumia. Abre ben os ollos ante as propostas que che presentamos.
Avda. de Ribadumia, 3 • 36636 • Ribadumia • Pontevedra
(+34) 986 718 491 / (+34) 986 718 499 / (+34) 986 710 844
Envíanos as túas suxestións
Recibimos correctamente o teu correo. Proximamente contactaremos con contigo. Grazas.
Sentímolo, a túa mensaxe non foi enviada. Volve intentalo máis tarde. Grazas.
Copyright © 2016 Aviso Legal Protección de Datos Política de Cookies


langs: es ca en war gl gl gl es en gl gl gl gl lt lt gl gl lt gl gl gl gl an gl gl gl en gl gl it pt gl gl gl gl gl gl gl gl gl gl gl gl gl gl gl gl gl gl gl it ca sv gl gl gl eo gl pt gl gl gl gl gl gl gl gl gl gl gl gl en en gl gl gl en en en en gl gl gl es en en en en gl gl pt zh el gl gl gl en en en en gl gl gl gl en en en en en en gl gl es war es gl gl gl it en gl fr gl

text:
Ribadumia - O meu concello
Descarga de Documentos e Formularios
Parques e Vías, Limpeza e Medio Ambiente
Participación e Orientación Veciñal
Ribadumia - O meu concello
Conta Xeral e Informes Económicos
Contratación e Custes dos Servizos
Normativas, Taxas e Impostos Municipais
A información a disposición de todos os veciños.
COÑECE RIBADUMIA EN DOUS DÍAS
Coñece os aspectos diferenciadores de Ribadumia durante unha estancia de dous días no municipio, combinando actividades de sendeirismo e natureza, gastronomía e cultura.
Para estar ben informado!
Servizos \ Promoción Económica
Oficina Local de Emprego
Ribadumia conta cunha oficina local de emprego, desde a que se da información ás persoas demandantes de emprego, organízanse charlas, cursos, etc. Podes acceder a toda a información e a todas as ofertas de emprego a través da plataforma do concello omeuconcello.ribadumia.org
Tamén podes dirixirte ao concello, ao responsable de Orientación laboral é Vanesa Jorge Argibay, que atende nas dependencias municipais de luns a venres de 9:00 a 14:00 horas.
Unha das apostas de Ribadumia polo desenvolvemento industrial axámola no polígono industrial de Cabanelas, que conta con 215.000 metros cadrados de superficie, que unidos aos outros 285.000 metros cadrados do polígono lindeiro de Sete Pías (Cambados) conforman o denominado Polígono Industrial do Salnés, de máis de 500.000 metros cadrados de superficie. A súa situación privilexiada en pleno corazón do Salnés, cunhas boas comunicacións, fan deste polígono o referente e un dos motores industriais da comarca.
O polígono conta cunha Asociación de Empresarios, a cuxa web podedes acceder no seguinte enlace: empresariospoligonodelsalnes
Polígono Industrial do Salnés
Ribadumia é un concello cunha importante masa de viñedo, encadrado na Denominación de Orixe Rías Baixas- subzona O Salnés, que recolle cada ano máis de quince millóns de quilos de uva, o cal supón un importante motor económico. Na parroquia de leiro, existe unha Subestación Enolóxica dependente da Consellería de Medio Rural da Xunta de Galicia. Este Centro de Formación e Experimentación de Viticultura e Enoloxía de Ribadumia desenvolve labores de asesoramento, orientación e ensaio especializados. Os seus servizos van dirixidos a particulares e a profesionais do sector.
Enderezo: Leiro s/n, Leiromean, Ribadumia.
Teléfono: 986 710 304
Ribadumia dispón dunha importante oferta comercial, incluída unha praza de abastos no centro do núcleo de Barrantes, que permite que tanto veciños como visitantes poidan realizar a maioría das súas compras sen saír do propio concello. O comercio local é un valor a poñer en alza, que fomenta a creación de emprego, favorece a mobilidade económica no entorno local, ademais de ter todas as vantaxes do trato familiar e cálido dos pequenos comerciantes fronte á frialdade das grandes superficies.
A Asociación Profesional de Comerciantes e Empresarios de Ribadumia é un ente creado para a promoción do comercio local e ao longo do ano realiza diversas campañas e actividades orientadas a este fin. Podedes seguir as súas actividades aquí: Comercio Ribadumia
Se saio de Ribadumia é porque quero!
Ribadumia atópase nunha situación privilexiada, en pleno corazón do Salnés, limitando cos municipios de Vilanova de Arousa, Cambados, Meaño e Meis. Vive o Patrimonio Natural e Cultural en Ribadumia. Abre ben os ollos ante as propostas que che presentamos.
Avda. de Ribadumia, 3 • 36636 • Ribadumia • Pontevedra
(+34) 986 718 491 / (+34) 986 718 499 / (+34) 986 710 844
Envíanos as túas suxestións
Recibimos correctamente o teu correo. Proximamente contactaremos con contigo. Grazas.
Sentímolo, a túa mensaxe non foi enviada. Volve intentalo máis tarde. Grazas.
Copyright © 2016 Aviso Legal Protección de Datos Política de Cookies


langs: gl ca en war gl gl gl es en gl gl gl gl lt lt gl gl lt gl gl gl gl an gl gl gl en gl gl it pt gl gl gl gl gl gl gl gl gl gl gl gl gl gl gl gl gl gl gl it ca sv gl gl gl eo gl pt gl gl gl gl gl gl gl gl gl es gl gl sv gl gl sv gl gl gl pt gl gl gl gl lt gl gl gl gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl en gl gl gl gl gl gl an gl gl gl gl gl gl war gl gl eo gl gl fi gl gl gl en gl gl gl es war es gl gl gl it en gl fr gl

text:
RIBADUMIA - O meu concello - Web Oficial
Descarga de Documentos e Formularios
Parques e Vías, Limpeza e Medio Ambiente
Conta Xeral e Informes Económicos
Contratación e Custes dos Servizos
Normativas, Taxas e Impostos Municipais
A información a disposición de todos os veciños.
COÑECE RIBADUMIA EN DOUS DÍAS
Coñece os aspectos diferenciadores de Ribadumia durante unha estancia de dous días no municipio, combinando actividades de sendeirismo e natureza, gastronomía e cultura.
Para estar ben informado!
Unha firme aposta pola Cultura
Arquitectura, Enxeñaría Civil, Urbanistas ...
O sabor do auténtico
Situado en pleno corazón das Rías Baixas, onde gozar dunha boa gastronomía, cun viño propio destas terras,
un viño da D.O. Rías Baixas...
Ribadumia, en pleno corazón do Salnés, é un concello privilexiado.
As xentes que viven aquí gozan duns bos servizos, cunha moi boa calidade de vida e con excelentes comunicacións tanto co resto da comarca como coas principais urbes galegas.
Entra na nosa web e coñece Ribadumia e as propostas que ten para ti.
O Concello na casa,
sen esperas, sen colas, sen horarios.
A Sede Electrónica é unha extensión virtual das oficinas do Concello e integra todos os servizos electrónicos aos que se pode acceder sen limitacións horarias.
Coñecer Ribadumia en dous Días
2 días en Ribadumia!
Achégate e coñece Ribadumia durante unha estancia de dous días no municipio, combinando actividades de sendeirismo e natureza, gastronomía e cultura!
Canto cobra o alcalde? Cales son os orzamentos para este ano? Canto custou aquela obra? Accede a toda a información relativa á xestión do concello.
CONTA COMIGO Ribadumia, forma a persoas voluntarias para poder constituir unha rede cidadá que se compromete persoal e socialmente contra os malos tratos
O equipo de goberno do Concello de Ribadumia reúnese cos veciños de Besomaño para exporlles os proxectos previstos para a parroquia
xoves, 14 febreiro, 2019
O próximo domingo 17 de febreiro, o equipo de goberno do Concello de Ribadumia reúnese cos veciños de Besomaño para ...
O CONCELLO DE RIBADUMIA ACORDA A LEGALIZACIÓN DA POUSADA
luns, 11 febreiro, 2019
O equipo de Goberno acordou na última Xunta de Goberno a legalización da obra executada e a licenza de primeira ...
O Concello de Ribadumia solicita a categoría de Interese Turístico de Galicia para a Festa do Pan do Salnés, coincidindo coa súa promoción no 20º Salón Internacional de Turismo Gastronómico en Orense
luns, 11 febreiro, 2019
O concello de Ribadumia informa que por terceiro ano consecutivo foi o Salón Internacional de Turismo Gastronómico ...
sábado, 23 febreiro, 2019 19:00
Obra teatral "Deus nos colla confesados"
domingo, 24 febreiro, 2019 19:00
Concerto a cargo da Agrupación Músico Cultural de Ribadumia
luns, 04 marzo, 2019 17:30
FESTIVAL INFANTIL XUVENIL DE DISFRACES 2019
Rexístrate nesta avanzada plataforma Web que che permitirá estar ao día de todo o que ocorre no teu concello: noticias, subvencións, axudas, cursos, festas, etc.
Entra, pasa, e verás ...
Descobre os segredos dos viños galegos paseando entre viñedos en escarpadas ladeiras, convidámoste a vivir experiencias enogastronómicas. De ruta por adegas e pazos.
Ribadumia é un concello que posúe todas as comodidades pero co grande feitizo engadido de que os seus espazos urbanos son a porta a un mundo rural e natural.
Ribadumia atópase nunha situación privilexiada, en pleno corazón do Salnés, limitando cos municipios de Vilanova de Arousa, Cambados, Meaño e Meis. Vive o Patrimonio Natural e Cultural en Ribadumia. Abre ben os ollos ante as propostas que che presentamos.
Avda. de Ribadumia, 3 • 36636 • Ribadumia • Pontevedra
(+34) 986 718 491 / (+34) 986 718 499 / (+34) 986 710 844
Envíanos as túas suxestións
Recibimos correctamente o teu correo. Proximamente contactaremos con contigo. Grazas.
Sentímolo, a túa mensaxe non foi enviada. Volve intentalo máis tarde. Grazas.
Copyright © 2016 Aviso Legal Protección de Datos Política de Cookies